הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 103, 2017-10-23 09:30

סתיו שפיר: שלום לכולם.

סתיו שפיר: המשך סדרת דיוני ועדת השקיפות במרתון השקיפות.

סתיו שפיר: זה מאוד כיף לפתוח ככה את המושב.

סתיו שפיר: יש לנו חודשיים עמוסים מאוד לפנינו בנוכחותם של כל מנכ"לי משרדי הממשלה שיבואו לכאן להציג את תכניות העבודה שלהם בתחום השקיפות.

סתיו שפיר: מה עושה המשרד כדי לקדם שקיפות, כדי לקדם שיתוף ציבור, כדי לקדם הליכי מינהל תקין טובים ויעילים יותר, פיקוח על עבודת המשרד עצמו ובחינה, גם ציבורית, של תכניות העבודה.

<אמי פלמור: אין מושג כזה קדנציה.

סתיו שפיר: שתי שרות.

סתיו שפיר: אני באמת חייבת להגיד שאני שומעת עליך מחמאות מקיר לקיר, על מקצועיות ועל עבודה מצוינת.

סתיו שפיר: אנחנו בדיון הזה, נתחיל אותו כפי שהתחלנו בדיון הקודם, אנחנו מתחילים אותו בלדבר על מדד השקיפות.

סתיו שפיר: יציג לנו המשרד, אני מניחה שעוד מעט נשמע מי עוד נמצא כאן מתוך המשרד, את מדד השקיפות ואת המענה לשאילתות, המענה לפניות ציבור וכל הדברים שמנוסחים בתוך המדד הזה.

סתיו שפיר: זה קריטריונים קבועים שכל משרדי הממשלה עונים עליהם.

סתיו שפיר: אחר כך גם יציג המשרד מה הוא עושה בתחום השקיפות.

סתיו שפיר: אנחנו גם ביקשנו מהמשרד לראות את ביצוע תכנית העבודה.

סתיו שפיר: זה הליך קבוע שאנחנו עושים עם כל משרדי הממשלה.

סתיו שפיר: למעשה, משרדי הממשלה הגישו עד לא מזמן תכניות עבודה, גם זה האמת לא היה עד לא מזמן, ואז לא מזמן התחילו להגיש תכניות עבודה.

סתיו שפיר: אנחנו הקמנו ועדה, קיימנו מספר דיונים עם משרד ראש הממשלה במטרה שמשרדי הממשלה יגישו גם ביצועו של תכניות העבודה כי תכנית עבודה בלי ביצוע לא כל כך מאפשרת לנו באמת לבדוק ולפקח על מה עושה המשרד.

סתיו שפיר: אז גם את ביקשנו מכם, ונשמח לשמוע על זה.

סתיו שפיר: ודברים נוספים שקשורים לשקיפות ותרצו לחלוק אתנו:

סתיו שפיר: איזה יעדים אתם מציבים לעצמכם בפרסום מדדים בנגישות גדולה יותר לציבור?

סתיו שפיר: אנחנו כרגיל, כמו לפני כל דיון, פנינו לציבור וביקשנו מהציבור לבוא לפה עם שאלות שהוא הפנה למשרד ואולי לא קיבל עליהן תשובה עם הצעות לשיפור של כל נושא השקיפות ושיתוף הציבור.

סתיו שפיר: נמצאים אתנו גם כמה נציגים של ארגונים אזרחיים וכמובן, רבקי דבש מהיחידה לחופש המידע, שהיא גם נציגה קבועה בוועדת השקיפות, שעושים עבודה מבורכת ביותר ביחד עם כל הממונים על חופש מידע במשרדים.

סתיו שפיר: אז תודה לך שהצטרפת אלינו היום.

<אמי פלמור: בוקר טוב לכולם.

<אמי פלמור: קודם כל, אני שמחה על ההזמנה ואני גם שמחה להיות פה ביום שבו מתחדש מושב החורף.

<אמי פלמור: זה בהחלט הכניס מכולנו מחדש לתקופות האלה שבהן הכנסת פועלת.

<אמי פלמור: אגיד שתי מילים על המשרד ועל החשיבות שאנחנו מייחסים לשקיפות וגם על המורכבות בהקשר הזה בתפקוד שלנו: לא הרבה אנשים יודעים אבל זה משרד מאוד מאוד גדול.

<אמי פלמור: יש בו היום 4,600 עובדים.

<אמי פלמור: הוא פרוש ב-70 אתרים ברחבי הארץ ויש בו קרוב ל-40 יחידות שונות ותכף אני אראה את זה.

<אמי פלמור: אנחנו עושים מאות אלפי פעולות בחודש במגוון רחב של תחומים, ולכן כשאנחנו מדברים על שקיפות ועל סטנדרטים בכלל, היכולת להוריד את זה כלפי מטה ולהגיע עד לכל הקצוות במגוון מאוד רחב של פעולות שתכף אני ארחיב, הוא מורכב והוא מחייב פעולה שיטתית וגם באמת איזו שהיא רוח מפקד מאוד מאוד ברורה.

<אמי פלמור: אני אתחיל אולי לא לפי הסדר, ואני אגיד בגאווה שהחלטנו למנות בעל תפקיד במשרה מלאה לעסוק בהעמדת מידע לציבור ובשקיפות.

<אמי פלמור: אין הרבה משרדי ממשלה שעושים את זה, ואנחנו כבר נמצאים בתהליכי מכרז לתפקיד הזה, ואני בהחלט מצפה שהבן אדם הזה לא יעסוק רק במתן מענים אלא באמת בחשיבה יזומה, מה אפשר לעשות כדי קודם כל לעשות שימוש במאגרי המידע העצומים שיש לנו.

<אמי פלמור: נמצא אתנו גם ראש אגף מערכות המידע שלנו, מר ששון סופרי, הממונה על חופש המידע במשרד מיכל טנא, שעומדת להתחלף ושני יועצים שלי וגם רבקי דבש, זאת יחידה במשרד שלנו.

<אמי פלמור: יחידה שאנחנו מאוד מכבדים וגם יודעת לעשות לנו חיים קשים בתוך המשרד עצמו.

<אמי פלמור: (מצגת) אם נתחיל למקד את הדברים, זה המשרד.

<אמי פלמור: אני רוצה שתסתכלו על זה, רוב הציבור, כשהוא אומר "משרד המשפטים", הוא חושב על פרקליטות המדינה.

<אמי פלמור: פרקליטות המדינה - אפילו לא כולם יודעים בכמה תחומים הפרקליטות עוסקת.

<אמי פלמור: הייעוץ המשפטי לממשלה, פה ושם אני אעשה לכם מבחן, אתם תגידו סנגוריה ציבורית, טאבו אבל כל היחידות האלה בכתום, שזה קצת מראה היסטורי למה את הפרקליטות מראים על כל יחידותיה, וחלק מהיחידות האלה שיש להן יחידות מחוזיות כמו השמאי הממשלתי, אגף השומה, האפוטרופוס הכללי והכונס הרשמי, שגם נמצא ביחידות בכל רחבי הארץ, סיוע משפטי, רשות התאגידים על כל הרשמים שנמצאים תחתיו, עמותות, מפלגות, משכונות וכן הלאה.

<אמי פלמור: נציבות לאנשים עם מוגבלות, בתי דין שנמצאים תחתינו, החל מבתי הדין הדתיים, השרעיים והדרוזים, וממשיך בבתי הדין לפי חוק הכניסה לישראל, בתי הדין למשמורת, ביקורת משמורת ובתי דין לעררים, ועוד ועוד ועוד.

<אמי פלמור: מי שרוצה, יוכל אחר כך – היחידה לתיאום המאבק בסחר בבני אדם.

<אמי פלמור: היחידה החדשה ביותר, היחידה לתיאום המאבק בגזענות, שקמה בעקבות ההמלצות של הוועדה שעמדתי בראשה - - - המילה הזאת "מיגור הגזענות", צמד המילים הזה תמיד מעורר בי איזה.

<אמי פלמור: .. זהו, זה המשרד ובואו נמשיך לפי המתווה שנתתם לנו.

<אמי פלמור: יעדי המשרד בתחום הנגשת מאגרי המידע - חשיפת כלל מאגרי המידע, התכנית היא כמו שאני אחזור ואגיד, אנחנו משרד מוביל בדברים האלה.

<אמי פלמור: 94 מאגרים נמצאים בתכנית, זה מהווה 9.5% מתוך 1006 מאגרים ממשלתיים.

<אמי פלמור: אנחנו עוסקים במיפוי של מאגרי המידע שלנו.

<אמי פלמור: שלושת המאגרים שעומדים כרגע על הפרק עד סוף 2017: 1.

<אמי פלמור: באגף האפוטרופוס הכללי, מחלקת עיזבונות לטובת המדינה, שיש שם הרבה מאוד כסף וגם הרבה מאוד שאלות ביחס למאיפה מגיעים העיזבונות, מה הייעוד של העיזבונות?

<אמי פלמור: רשות התאגידים, רשם העמותות, שאין צורך להרחיב עד כמה זה מעניין וחשוב, ובמינהלת היחידות המקצועיות, ועדת העיזבונות, שהיא זאת שבעצם מחלקת את כספי העיזבונות על פי תבחינים שנקבעים מדי שנה בשנה.

<אמי פלמור: אני רוצה להגיד - - - שמקדמת ישראל דיגיטלית, לקחו כמה שחקנים מאוד מרכזיים אצלנו לקורס הזה של מובילים דיגיטליים, וגם אני עצמי יחד עם עוד כמה מנכ"לים לקחנו חלק בשבוע למידה שהתקיים בארצות-הברית, והדבר הזה הבהיר לי עד כמה חשיפת המידע – אתם מדברים על זה במובנים של שקיפות אבל חשיפת המידע היא חשובה כי היא יכולה פשוט לשמש להמון המון פעולות שאנחנו אולי לא מודעים אליהם כמשרד, שאפשר יהיה לעשות על בסיס המידע הזה, ואני מאוד עסוקה מאז בשאלה מה אנחנו מחמיצים, ואיך אנחנו יכולים אולי לעודד את הציבור לקדם אתנו שימוש במידע, ניתוח של המידע.

<אמי פלמור: אנחנו מקדמים לצורך הדבר הזה גם מהלכים של חדשנות בתוך המשרד כדי לעודד דווקא את הצעירים במשרד להציע לנו הצעות בתחום הזה, ואנחנו גם מתחילים איזה שהוא מיזם יחד עם חברת גוגל באוניברסיטת בן-גוריון, לנסות ולהציע לסטודנטים להסתכל על הפעילות שלנו ולחשוב מה הם היו רוצים להפיק מתוך הפעילות הזאת.

<אמי פלמור: אני אגיד שפרויקט קודם כזה שהתנהל בשנה שעברה, הביא לפיתוח של אפליקציה שמציעה לעמותות שעוסקות בחלוקת מזון ליצור קשר עם גורמים שיש להם עודפי מזון כדי באמת לייצר סינרגיה בין התחומים.

<אמי פלמור: אז זאת רק דוגמה אחת - -

סתיו שפיר: אגב, בשלושת התחומים של מאגרי המידע, אנחנו קיימנו כאן דיונים בוועדה.

סתיו שפיר: עניין של פרסום ועדת עיזבונות – כשאת מדברת על מאגר מידע, זה אומר כל הארגונים שקיבלו כסף מוועדת עיזבונות?

<אמי פלמור: כן.

סתיו שפיר: כל זה הולך לעלות לאתר עד סוף השנה?

<אמי פלמור: עד 2017 זה כבר ממש קרוב.

<אמי פלמור: בהחלט.

סתיו שפיר: לגבי תאגידים עותומניים?

סתיו שפיר: אגודות עותומניות?

<אמי פלמור: זה לא אנחנו, זה משרד הפנים אם אני לא טועה.

<אמי פלמור: זאת יחידה במשרד הפנים.

<עמיר הרן: המאגר עצמו שהיה קיים ברשות משרד הפנים - - - פורסם והוא קיים בקובץ אקסל - -

<קריאה: יש גם תזכיר חוק של משרד המשפטים - - -

<אמי פלמור: יכול להיות.

<אמי פלמור: יש לנו הרבה על הצלחת שלנו, זה מאגרים של המשרדים האחרים.

<אמי פלמור: הלאה.

<אמי פלמור: בקשות חופש מידע: כפי שביקשתם שנציג את זה, בשורה התחתונה יש מספרים נומינליים של בקשות שגובשו.

<אמי פלמור: המספרים לפני כן הם מספרים באחוזים, שמראים את המענים השונים.

<אמי פלמור: אני אגיד, אגב חופש מידע, שחלק מהבקשות שמגיעות אלינו, בקשות שלא מבינות את התפקידים של משרד המשפטים ולפעמים מבקשים מאתנו דברים שאנחנו לא עוסקים בהם ולכן, אנחנו מעבירים אותם לגופים הרלוונטיים.

<אמי פלמור: אני אגיד שבאמצעות בקשות חופש מידע הבנו את הצורך למשל להאיץ את הפיתוח של מערכות שמאפשרות הנגשה של המידע בפרקליטות.

<אמי פלמור: מערכת בשם "תנופה", שמאפשרת לעשות ניתוח של נתונים בפרקליטות, שלא התאפשרו עד היום.

<אמי פלמור: זאת מערכת שנמצאת בשלבי הטמעה בפרקליטויות הפליליות והאזרחיות, ואנחנו מאמינים שכתוצאה מההטמעה של המערכת הזאת אנחנו גם נדע לתת יותר מידע, ואת המידע שניתן גם ניתן יותר מהר.

<אמי פלמור: הלאה.

<אמי פלמור: הליכים משפטיים – פסקי דין, ארבעה.

<אמי פלמור: 1.

<אמי פלמור: לטובתנו, 2.

<אמי פלמור: לטובת העותרים.

<אמי פלמור: נראה לי שאין הרבה מה להרחיב מעבר לזה.

<אמי פלמור: כל החלטה כזאת, אנחנו לומדים אותה.

<אמי פלמור: אני גם אגיד שהמדיניות שלי היא באופן כללי לא להגיע לידי התדיינות בבית משפט, זה מיותר.

<אמי פלמור: אני גם אגיד שהרבה פעמים אגב פניות כאלה ואחרות, לעיתים פניות שהן סמי-תקשורתיות, שאפשר היה באופן פורמלי להגיד: זה מתאים לעתירת חופש מידע, זה לא שאילתה עיתונאית, אנחנו אומרים: בואו לא נעבור לערוץ הזה.

<אמי פלמור: אנחנו מפנימים את העקרונות של החוק, את הרציונל של החוק ולא מתעקשים בהכרח תמיד ללכת לערוץ הזה.

<אמי פלמור: אז לכן גם חלק מהפניות, אני חושבת שדווקא מספר הפניות שהוא מפתיע קצת לדעתי, מספר נמוך, נובע מזה שלא פעם אנחנו מעמידים את המידע גם בלי שהוא יעבור דרך הערוץ הפורמלי של עתירת חופש מידע.

<אמי פלמור: שאילתות ישירות של חברי כנסת – אני חושבת שלוחות הזמנים לא מספיק טובים.

<אמי פלמור: לשכת השרה עכשיו מנסה להטמיע נוהל חדש.

<אמי פלמור: התשובה שלנו על כך שהשאילתות מתעכבות היא משעשעת בעיני, מעידה קצת על האופי של המשרד.

<אמי פלמור: הפניות האלה בדרך כלל מופנות ליחידות.

<אמי פלמור: כלומר, כמו שאמרתי המשרד הוא מאוד מאוד גדול, והיחידות לוקחות את הדברים האלה מאוד ברצינות ולכן, הן משקיעות הרבה מאוד זמן במענים.

<אמי פלמור: לפעמים המענים הם יותר מדי עמוקים ופחות מדי מהירים.

<אמי פלמור: הרבה פעמים אנחנו שואלים את עצמנו מה יותר חשוב, להיות יסודי או להיות יעיל?

<אמי פלמור: כמובן שהמושלם הוא להיות גם וגם, ואנחנו ננסה להטות את היסודי לכיוון הקצת יותר יעיל כדי לעמוד בלוחות הזמנים בצורה יותר מרשימה.

סתיו שפיר: מה מונע מהם מלענות על שאילתות?

סתיו שפיר: את אומרת שלוחות הזמנים קצרים מדי.

<אמי פלמור: תראי, יש בירוקרטיה.

<אמי פלמור: את פונה ללשכת שר בעקבות שאילתה של חבר כנסת.

<אמי פלמור: אז קודם כל, זה מגיע ללשכת שרה, ואז זה עובר שם ניתוב ומיון, ואז זה עובר לאיזה שהוא גורם ביחידה עצמה, וביחידה עצמה רואה את זה קודם כל המנהל ואחרי זה הוא מוריד את זה - כל יחידה גם לפי הגודל שלה.

<אמי פלמור: לפעמים יש יחידה נורא גדולה כמו הפרקליטות או כמו האפוטרופוס הכללי, יש גורם קבוע שעוסק במענה לשאילתות ובעתירות חופש מידע.

<אמי פלמור: ביחידות יותר קטנות, אז לפעמים זה לא משהו שהוא שגרתי אז מוצאים מישהו שהוא הבן אדם המתאים לאסוף את הנתונים.

<אמי פלמור: ואז המנהל צריך לראות את זה ולעבור על זה, ועד שזה חוזר ללשכת שרה, אני לא יודעת אם יש מספיק הבנה שבינתיים השעון דופק - -

סתיו שפיר: כן, זה דופק גם לחברי הכנסת שמחכים לתשובה.

<אמי פלמור: ברור.

<אמי פלמור: לכן אמרתי והקדמתי עוד לפני שאמרת שאני חושבת שלוחות הזמנים לא מספיק טובים.

<אמי פלמור: אנחנו גם הצבנו את היעד הזה ללשכת השרה, ויש החלטה שם, כבר נקבע נוהל חדש.

<אמי פלמור: כשאנחנו נדע שהנוהל עובד וכשנראה תוצאות יותר טובות ונמדוד את עצמנו.

<אמי פלמור: אנחנו מחויבים למדוד את עצמנו.

<אמי פלמור: דוח התקשרויות מתפרסם באופן קבוע.

<אמי פלמור: מאגרים שהועלו לאתר data.gov – אפשר לראות כבר את המאגרים שנמצאים שם, לא מעט מאגרים, הרבה מתחום רשות התאגידים, מאגר הפטנטים, אגף למסחר, דברים מאוד חשובים לכלכלה.

<אמי פלמור: נתונים סטטיסטיים: חמשת המאגרים ה - - - לא קיבלנו תשובה עדין.

<אמי פלמור: הלאה.

<אמי פלמור: פרויקטים מרכזיים שאנחנו מאוד מאוד גאים בהם והם חד-משמעית חלק מתודעת עולם השקיפות והנגשת המידע: הפרויקט האחרון "מיזם כל זכות", אם אתה יכול להיכנס רגע.

<אמי פלמור: למי שלא מכיר את האתר של "כל זכות", שבעצם מעמיד מידע לרשות הציבור במגוון מאוד רחב של נושאים.

<אמי פלמור: המיזם מאוד יוצא דופן.

<אמי פלמור: משרד המשפטים לקח על עצמו להיות שותף למיזם, לקחת חלק במימון.

<אמי פלמור: להקים ועדת היגוי שיושבים בה חברים של כל משרדי הממשלה כדי להצעיד את המיזם הזה קדימה.

<אמי פלמור: בימים אלה אנחנו הולכים לקדם בצורה מאוד משמעותית את התרגום של האתר לשפה הערבית, כדי שיהיו יותר עמודים בנושאים מרכזיים שהם גם בשפה הערבית מתוך יעד כמובן שנגיע ל-100% תרגום, ובאמת לתת תנופה משמעותית למדינה.

<אמי פלמור: פרסום הנחיות פרקליט המדינה – עד היום ההנחיות האלה לא היו במקום נגיש וגלוי.

<אמי פלמור: אני חייבת להגיד שפרסום ההנחיות גם מייצר דיאלוג בין גופים שונים לבין הפרקליטות, והפרקליטות לוקחת את ההערות לא פעם באמת לתשומת ליבה, ומטמיעה אותן בהנחיות מעודכנות.

<אמי פלמור: דוחות שנתיים – אני לא יודעת אם אתם מודעים לכמות הדוחות השנתיים שהמשרד מפרסם.

<אמי פלמור: אני מזמינה את הציבור לקרוא את הדוחות האלה, תיכנס רגע לפרקליטות המדינה, שהשנה מראה בנתונים מאוד מאוד ברורים התפלגות של תיקים לפי מחוזות, לפי עבירות.

<אמי פלמור: תיקים שממתינים לבירור דינם ועד להרכב ההון האנושי בפרקליטות.

<אמי פלמור: אגב, הדבר הזה, אנחנו אחד המשרדים הבודדים בגיוון תעסוקתי, שמפרסם דוח על הרכב העובדים במשרד, קודם כל מתוך ההבנה שהשירות הציבורי צריך להיות בחוד החנית של גיוון בתעסוקה.

<אמי פלמור: אנחנו כמובן גאים למדוד את עצמנו ולהראות שמדי שנה אחוז העובדים מהחברה הערבית צומח, אחוז העובדים מהחברה האתיופית צומח.

<אמי פלמור: על שוויון בשכר בין נשים לגברים באחוזים יוצא דופן לעומת כלל המשק הישראלי.

<אמי פלמור: ובעקבות היוזמה הזאת, בית הנשיא כינס מספר מנכ"לים של משרדי ממשלה מובילים וביקש מהם ללכת בעקבותינו ולפרסם דוחות.

<אמי פלמור: בית הנשיא היה הראשון לפרסם דוח דומה בעקבותינו.

<אמי פלמור: מעבר לזה, דוחות של הרשות לאיסור הלבנת הון, היחידה המשותפת לחופש מידע, הסיוע המשפטי, הסנגוריה הציבורית.

<אמי פלמור: באמת נתונים שיכולים לאפשר לציבור ללמוד על הפעילות ולשאול שאלות משמעותיות.

<אמי פלמור: הלאה.

<אמי פלמור: אני גם חייבת להגיד שדוח שנתי – אגב הדברים שאתם מקדמים, דוחפים, שאלות שהייתי רוצה שתשאלו משרדים אחרים.

<אמי פלמור: הדבר הזה מכניס את כל הארגון לאיזה שהוא סדר.

<אמי פלמור: כלומר, אתה כל שנה יודע שאתה צריך להתכוונן לרגע הזה, אתה צריך להיות מוכן אליו ואתה חייב להסתכל על המראה הזאת שאתה שם לנגד עיניך.

<אמי פלמור: בסוף, דוח שנתי - -

סתיו שפיר: לבחון את עצמך.

<אמי פלמור: לבחון את עצמך ולהסתכל במראה.

<אמי פלמור: אם אני אקח את הדוח של הגיוון התעסוקתי, אני חייבת להגיד לכם שבשנה הראשונה שבאתי לעשות את זה, דובר המשרד הזהיר אותי לא לעשות את זה.

<אמי פלמור: הוא אמר לי: את הולכת להביך את עצמך.

<אמי פלמור: אגב, את הרעיון לעשות את זה קיבלתי מעמותת "סיכוי", אגב התארגנויות בחברה האזרחית ובמגעים שיש לנו עם החברה האזרחית.

<אמי פלמור: ישבו אצלי המנהלים המשותפים של "סיכוי" ואמרו: תפרסמי דוח בנושא הזה, וכשאמרתי שזה רעיון מעולה, הדובר אמר לי: קטסטרופה, זה הולך להיות מביך.

<אמי פלמור: קודם כל, לשמחתי, הדוח לא הביך אותנו אבל מעבר לזה, הדוח נתן דין וחשבון גם במקומות שאנחנו פחות טובים.

<אמי פלמור: אנחנו פחות טובים בהעסקה של אנשים עם מוגבלות.

<אמי פלמור: הדוח הזה משקף את הדבר הזה ולכן, אגב, לפני שנתיים האתגר הראשון שהדוח הציב היה העסקה של יוצאי אתיופיה, ועלינו מחצי אחוז ל-2.14, והמגמה כרגע היא לעסוק בשילוב של אנשים עם מוגבלות.

<אמי פלמור: אנחנו מבינים שמצבנו לא טוב.

<אמי פלמור: הדבר הבא – זהו?

<אמי פלמור: זה הסוף?

<איתן עמרם: - - - יש איזו שהיא תחזית לגבי העסקת אנשים עם מוגבלות?

<אמי פלמור: תראה, יש יעד ממשלתי.

<אמי פלמור: היעד הממשלתי הוא מאוד מאוד שאפתני, ובמשרד שיש בו כבר 4,600 עובדים לעשות סוויץ' בהרכב זה על בסיס משרות שמתפנות.

<אמי פלמור: הדבר השני, זה באמת על הבסיס של היכולת להבין, אני כל הזמן מדברת על הנושאים האלה.

<אמי פלמור: אני אומרת שהחכמה היא לא למלא כדי לעשות וי אלא באמת להצליח להפוך את זה למשהו שהמשרד מחויב אליו, נרתם אליו ועושה אותו בצורה מיטבית, מביא אנשים טובים.

<אמי פלמור: זאת עבודה, אנחנו משקיעים בזה הרבה מאוד עבודה.

סתיו שפיר: אז מה היעד?

<אמי פלמור: היעד הוא להעלות באופן ברור.

<אמי פלמור: אני לא יכולה להגיד לך שאנחנו תוך שנה – זה גם קשור לכמות המשרות המתפנות.

<אמי פלמור: תוך שנה יהיה לנו עוד אחוז.

<אמי פלמור: עוד אחוז במשרד של 4,600 איש זה מספרים מאוד מאוד גדולים.

<אמי פלמור: אנחנו מכינים את הדוח לגבי השנה הנוכחית, אני רוצה לראות איפה אנחנו עומדים, ואז אנחנו נקבע את היעדים בצורה מסודרת.

<אמי פלמור: עוד דבר שאני רוצה להגיד על שיתוף ציבור, שזה דבר מאוד חשוב: במגוון רחב של יחידות היום מקיימים שולחנות עגולים עם החברה האזרחית, בין אם זה ברשות התאגידים, בין אם זה בסיוע המשפטי, בין אם זה בסנגוריה הציבורית כי אנחנו מאמינים בשיח הזה.

<אמי פלמור: יותר חשוב מזה: ישנם מהלכים מאוד מרכזיים שהמשרד שלנו מוביל בשנתיים האחרונות, גם הצוות למיגור הגזענות נגד יוצאי אתיופיה, גם הצוות שאני עומדת בראשו עכשיו, שעוסק בפוליגמיה, צוותים שנקודת המוצא שלהם היתה איך להביא שיתוף ציבור אמתי.

<אמי פלמור: אני אגיד ביחס ליוצאי אתיופיה: יצא קול קורא בזמנו, גם פלטפורמה כזאת של שאלות ומענים אבל גם באמת לגייס אנשים שרוצים לקחת חלק ולהתמודד עם זה שאנשים – כשאני אומרת: לוקחים חלק במשרד המשפטים, מי שיודע והיה שם, יודע שהם קיבלו מעבר לזה שישבו בצוותים והשתתפו בדיונים באופן מלא ופתוח ושקוף לחלוטין, והדיונים הוקלטו וצולמו וגם הועמדו לעיון הציבור למי שרצה, בשלב כתיבת הדוחות הטיוטות עברו בין החברה האזרחית לבין המשרד.

<אמי פלמור: כלומר, זה לא משהו שבסוף המשרד עשה בנפרד.

<אמי פלמור: האתגר הרבה יותר גדול ממה שעשינו בתחום הפוליגמיה, לייצר שיתוף ציבור עם החברה הבדואית בנושא מאוד מאוד רגיש, מאוד מורכב, בתקופה שהיא לא תקופת זוהר בדיוק ביחסים שבין החברה הבדואית לבין הממשלה, ואני מאוד גאה להגיד שגם את הדבר הזה אנחנו מצליחים לעשות.

<אמי פלמור: חשוב לי להגיד שלמשל כשאנחנו עושים את הדבר הזה בתחום הפוליגמיה, למשל קיבלנו החלטה לקיים לפחות חצי מהישיבות בבאר-שבע, בדרום, ולא בירושלים כדי להיות נגישים.

<אמי פלמור: כדי שאנשים לא יגידו: קשה לנו להגיע לירושלים, ובמיוחד בגלל שנשים בדואיות הסבירו לנו שיהיה להן קשה, לא כולן יכולות, מורשות לנהוג.

<אמי פלמור: לא כולן יכולות בשעות הערב להישאר בדיונים בירושלים ולכן, המונח "שיתוף ציבור", יש לו הרבה מאוד רבדים.

<אמי פלמור: הוא לא רק בא נפתח את הפלטפורמה ואם לא באתם זו בעיה שלכם.

סתיו שפיר: אתם מגיעים גם לקהילות עצמן?

<אמי פלמור: כן, בוודאי.

<אמי פלמור: אני כל שבוע כמעט נמצאת בדרום, והולכת קודם כל לביקורים ולפגישות עם מובילי דעה ועם אנשים משפיעים בתוך החברה הבדואית כדי לשמוע אותם.

<אמי פלמור: כלומר, כל תהליך שיתוף הציבור פה הוא מאוד יוצא דופן.

רויטל סויד: מאוד נדיר גם.

רויטל סויד: זה משרד משפטים - -

<אמי פלמור: אני חושבת, ואני עכשיו רוצה להגיד לסיכום הפתיח הזה: אני חושבת שהאתגר המרכזי היום של משרד המשפטים הוא אמון הציבור.

<אמי פלמור: זה לא דבר שצריך להגיד אותו מהשפה אל החוץ אלא אנחנו באופן אמתי יודעים שהמציאות היומיומית היא מציאות ספקנית, הרבה יותר מאשר היתה בעבר.

<אמי פלמור: בוודאי בעולם הרשתות החברתיות, שבהן גם שואלים את הציבור האם זדורוב אשם או לא אשם ואנחנו צריכים כמערכת להתמודד עם הדבר הזה.

<אמי פלמור: אגב, זו אולי מערכת המשפט אבל גם המערכת הפרקליטותית אבל אם נחזור לשקף של כל היחידות שלנו, אמון הציבור – ואני באמת רוצה להגיד שפה בכנסת כולם ממוקדים ביועץ המשפטי לממשלה ובפרקליטות אבל אמון הציבור ונציבות שוויון לאנשים עם מוגבלות או אמון הציבור בשמאי הממשלתי ובמה שהוא עושה או אמון הציבור בוודאות שמייצרת רשות הפטנטים והממונה על בירור תלונות נחקרים בשב"כ – מגוון עצום של פעילויות שאנחנו מבינים שאם לא נעשה אותם, קודם כל באמצעות הציבור אני חוזרת על הנושא הזה בכל דיון שאני משתתפת בו.

<אמי פלמור: קודם כל השאלה היא מי ההרכב של העובדים בשירות הציבורי.

<אמי פלמור: השירות הציבורי צריך להיות פתוח לכולם, ואם לא כולם ייקחו בו חלק אז הוא ייתפס כמקום שבו חלק מהאנשים קובעים עבור שאר האנשים איך תיראה המדינה ואיך יראה הממשל, בין אם זה בדברים הכי מעניינים והכי חשובים ובין אם זה בדברים שהם פחות ידועים לציבור והם דברים שביום יום כן משפיעים על חיים כאלה ואחרים.

<אמי פלמור: זה הדבר הראשון.

<אמי פלמור: הדבר האחר הוא באמת לנסות ולהיות שקופים.

<אמי פלמור: עכשיו, אני רוצה להגיד שאנחנו עוסקים בהרבה מאוד דברים רגישים שחוק חופש המידע מטיל עליהם חיסיון, ואני לא מתיימרת להגיד שהכל פתוח אבל אני כן חושבת שלגלות כל פעם מחדש מה יכול להיות פתוח, אני אקח דוגמה דווקא מנושא נורא אזוטרי, שאני הייתי מעורבת בו לפני המון שנים, שחוק חופש המידע רק היה בחיתוליו, כשהייתי מנהלת מחלקת חנינות במשרד המשפטים, היתה עתירת חופש מידע נגד המלצה של משרד המשפטים בבקשה של אזרח שעתר להקל בעונש קנס.

<אמי פלמור: באמת, אני רוצה להגיד שבתחום החנינות עוסקים מאנשים ששפוטים לעשרה מאסרי עולם מצטברים ועד בכלל, ובאמת הדברים הכי קלים שיש.

<אמי פלמור: זו היתה חוות דעת שנכתבה לפני תקופתי, ומכיוון שהיא היתה בנושא מאוד קטן ואזוטרי, היא נכתבה על בסיס איזה שהוא עולם ידע קבוע בלי יותר מדי נימוקים.

<אמי פלמור: כלומר, זה היה ברור שהבקשה, דינה להידחות.

<אמי פלמור: אני זוכרת את הצמרמורת שאחזה בי.

<אמי פלמור: אנחנו יודעים שכשאנחנו כותבים איזה מין משפט כללי כזה, זה מתבסס כבר על איזו שהיא מדיניות וכן הלאה וכן הלאה.

<אמי פלמור: אמרתי: אבל אם הדבר הזה יעמוד stand-alone פתוח וחשוף, זה פשוט נראה נורא.

<אמי פלמור: עכשיו, אני רק אגיד ברמה המשפטית שחוות הדעת לא נחשפה כי היא נקבעה כהלכה, לא משנה, לא נלאה אתכם כאן, שאין מקום לחשוף את ההתדיינות הפנימית הזאת בין שר המשפטים לנשיא המדינה.

<אמי פלמור: אני מאותו יום, ואני אומרת לכם את זה על אלפי ועשרות-אלפי בקשות חנינה, מאז קבעתי שכל בקשה צריכה לעמוד כאילו שהיא תיחשף יום אחד, ומי שפנה צריך לראות בחוות הדעת הזאת שכל הטענות שלו נדונו, ובנינו גם איזה שהוא מערך של משפטים קבועים שנותנים הסברים לגבי מדיניות כזו או אחרת כך שבמידה והדבר הזה ייחשף יום אחד, מי שיקרא, יבין למה ההחלטה ניתנה.

<אמי פלמור: ומעולם לא נחשפה חוות דעת מאז אגב אבל מי שיבוא ויראה היום, יראה את חוות הדעת האלה כתובות בצורה כזאת וזה מראה שאתה מטמיע את הרעיון, אתה לא חייב כל יום לחשוף חוות דעת כדי באופן אמתי להבין שאתה חייב דין וחשבון לציבור, ואתה צריך לקחת בחשבון ששקיפות יכולה להגיע אליך במקומות שלא צפית ולהביך אותך גם אם פעלת נכון.

סתיו שפיר: תודה רבה.

סתיו שפיר: וגם בתור המשרד שהיחידה לחופש המידע נמצאת תחת חסותו, באמת זה המשרד שאמור בעיניו לפחות להוביל בתוך הממשלה את מהפכת השקיפות.

סתיו שפיר: כמה שאלות לגבי מה שאמרת, ונפתח את זה לדיון כמובן: קודם כל, ועדת שרים לחקיקה שנמצאת גם תחת אחריותכם, ובעיקר הנושא של - על פרסום ההצבעות כבר דנו פה פעמים רבות בוועדה.

סתיו שפיר: לעמדתנו, חשוב מאוד לפרסם מהן ההצבעות של הפוליטיקאים בכל תחום ותחום.

סתיו שפיר: שרת המשפטים מפרסמת את העמדות שלה, מדוע לא לפרסם את העמדות של כל מי שמצביע?

סתיו שפיר: שנית, את חוות הדעת המשפטיות לגבי כל הצעות החוק ובכלל חוות הדעת, גם כי מגיע לציבור לדעת וגם כדי שאנחנו, כחברי הכנסת, נוכל לשפר את הצעות החוק שלנו ולהגיש הצעות חוק שהן יותר איכותיות ויותר נכונות.

סתיו שפיר: לא לחזור על טעויות קודמות ולהתאים את זה למערכת.

סתיו שפיר: מה שגם צריך לעמוד באג'נדה של השרה, שמדברת על צמצום הצעות החוק הפרטיות, כדי שיהיו הצעות יותר איכותיות, צריך להבין במה אנחנו עומדים.

<אמי פלמור: קודם כל, ועדת שרים לחקיקה לא שייכת למשרד המשפטים.

<אמי פלמור: זו לא נחלתה הפרטית של שרת המשפטים וכמו שאמרת בעצמך, בהגינותך, היא עצמה היתה מוכנה לחשוף את ההצבעות שלה.

<אמי פלמור: בסוף יש שם איזו החלטה שקשורה למגוון רחב של שרים, ואני חושבת שהשאלה צריכה להיות מופנית אליהם.

<אמי פלמור: היא עצמה נכונה לחשוף את הצבעתה.

<אמי פלמור: זה דבר אחד.

<אמי פלמור: לגבי חוות הדעת: חוות הדעת לא מצורפות.

<אמי פלמור: זו פרקטיקה שנהוגה במשרד המשפטים כבר הרבה שנים בלי קשר לחופש ביטוי.

<אמי פלמור: אני אגיד שבתן וקח, מגיעים אנשים ייעוץ וחקיקה לוועדה עצמה ועומדים שם עם האפשרות לשאול אותם, לשמוע אותם ושהם יאמרו את דבריהם.

סתיו שפיר: יאפשרו בפני הוועדה.

<אמי פלמור: נכון.

סתיו שפיר: לא בפני הח"כים שלא יכולים להיכנס לוועדה.

<אמי פלמור: קודם כל, הח"כים שבאים להציג את ה - -

סתיו שפיר: איזה ח"כים יכולים להציג?

רויטל סויד: אבל לא כל הח"כים מגיעים.

רויטל סויד: זה דבר מאוד מאוד נדיר.

סתיו שפיר: אני מעולם לא הוזמנתי.

רויטל סויד: למשרד המשפטים.

<אמי פלמור: לא, התכוונתי לוועדה.

סתיו שפיר: אני פה ארבע וחצי שנים - -

דב חנין: לוועדה יש חבר כנסת אחד שמגיע וזה יו"ר הקואליציה.

דב חנין: זה הנוהל.

דב חנין: אם חברי הכנסת היו מוזמנים לוועדה היינו צעד אחד קדימה.

סתיו שפיר: דב חנין הגיש לדעתי 15,000 הצעות חוק?

סתיו שפיר: כמה הגשת בשנים שאתה פה?

סתיו שפיר: משהו בסגנון הזה.

סתיו שפיר: האם אי פעם הגעת לוועדת שרים?

דב חנין: לא, אני אפילו לא יודע איך נראה החדר.

<אמי פלמור: מה שאני אגיד כרגע: אני יודעת שהיתה פניה בנושא הזה רק לאחרונה כי דיברו אתי על זה.

רויטל סויד: דנתם על זה, שקלתם את זה?

<אמי פלמור: אני אומרת לך בכנות מלאה, שמעתי את זה בתחילת השבוע למרות שעכשיו יום שני, נכון?

<אמי פלמור: בתקופת החגים אתה כבר לא זוכר מה זה אמצע שבוע וסוף השבוע.

<אמי פלמור: שמעתי על זה בימים האחרונים, אני כבר לא זוכרת למה זה הובא לידיעתי מכיוון שזה נושא שהוא לא בתחום טיפולי במשרד עצמו.

<אמי פלמור: אני מוכנה לצאת מהוועדה הזאת עם האמירה שלכם כמה הדבר הזה חשוב ולנסות לבוא גם ליועץ המשפטי לממשלה וגם לשרת המשפטים ולשאול אותם מה דעתם בהקשר הזה, והאם הם מוכנים לשקול לפתוח את הדבר הזה.

רויטל סויד: זה נחלק לשני חלקים: זה גם בחלק האחד של חברי הכנסת, שיכולים בהחלט גם לייעל את הצעות החוק שלהם, לשנות אותן, לתקן אותן כדי שלא כולם משפטנים, וגם מי שמשפטן לא תמיד נמצא בניואנסים שיכולים לסייע.

<אמי פלמור: לא כולם משפטנים?

<אמי פלמור: באמת?

רויטל סויד: לא, למזלנו.

רויטל סויד: דבר שני, כדי להבין מה...

<אמי פלמור: אוקי, רשמתי לפני.

סתיו שפיר: שאלה נוספת – דיברת על החשיבות של שירות ציבורי תקין, שעובד כמו שצריך עם עובדים שעובדים כפי שצריך.

סתיו שפיר: בהקשר הזה, אשמח להתייחסותך לסיפור של כל נושאי המינויים במשרדי הממשלה, בפרט הנושא החדש שעלה על הפרק, של מינוי משנה למנכ"ל.

רויטל סויד: ואני רוצה להוסיף עוד שאלה אחת לפני שאת עונה, ואני ממש מתנצלת שאני אצטרך לעבור לחוק הלאום כי אני חייבת גם להיות שם: אנחנו מדברים עכשיו על שקיפות, על הנגשת המידע.

רויטל סויד: אנחנו שומעים בימים האחרונים שיש במחלקת הבג"צים לצורך העניין, ייעוץ משפטי פרטי מטעם עורך דין פרטי, שהוא מייעץ לשרה או לאנשים שם, גם עובר על חוות דעת וגם מתקן אותם.

רויטל סויד: מבלי להיכנס עכשיו לשאלה אם זה תקין או לא תקין, אם זה ראוי או לא ראוי, קודם כל למה לא ידענו על זה לפני כן?

רויטל סויד: האם זה דבר שהתרחש תדיר במשרד המשפטים, שהיה ייעוץ משפטי חיצוני של עורך דין פרטי בתחומים מסוימים ובמחלקות מסוימות?

רויטל סויד: האם זה קורה גם היום בעוד מחלקות מעבר למחלקת הבג"צים, ואיפה הדבר הזה מופיע?

סתיו שפיר: האם הוא נבחר במכרז?

סתיו שפיר: איך היה כל תהליך המינוי שלו?

<אמי פלמור: כן.

דב חנין: האם זה קיים גם בנושאים אחרים, שהיועץ בא ועוסק בענייני התנחלויות?

דב חנין: האם יש גם בנושאים אחרים יועצים של השר או של שרים?

<אמי פלמור: אני אגיד את זה בצורה מאוד קצרה וברורה, כמו שגם אמרנו את זה אגב הפניות של התקשורת אלינו: א.

<אמי פלמור: היתה התקשרות מסודרת, וההתקשרות הזאת גם נשאלנו עליה בעבר וכבר דיווחנו עליה.

<אמי פלמור: לא מדובר ביועץ משפטי לשרה, מדובר באדם שאמור לייעץ אגב מדיניות של משרד המשפטים, שעוסק במגוון רחב של סוגיות של ההתיישבות והוא במקרה גם משפטן ולכן, יש לו גם את היכולות האלה שהוא תורם לצורך העניין.

<אמי פלמור: הדבר האחרון שאגיד - -

סתיו שפיר: מכרז היה להתקשרות?

<אמי פלמור: התקשרות כמו שמתקשרים עם היועצים.

סתיו שפיר: במכרז או בפטור ממכרז?

<אמי פלמור: לא, ממש לא בפטור ממכרז.

<אמי פלמור: אני רוצה להגיד שבאופן כללי, המגזר הציבורי בכלל נעזר ביועצים במגוון רחב של דברים.

<אמי פלמור: - - - במשרד שלנו כמו במשרדים אחרים, מחזיק סל של יועצים במגוון רחב של דברים, בעיקר בתחומים ארגוניים אבל גם בתחומים שיכולים לתת מענה בתחום שהוא לאו דווקא בתחום המומחיות של שר מסוים או בתחום המומחיות של היועצים שיש לו בלשכה.

רויטל סויד: באיזה עוד מחלקות יש את זה?

<אמי פלמור: אני לא יכולה להגיד לך כרגע שאני זוכרת, זה לא עניין של מחלקה.

<אמי פלמור: למשל, יש למשרד המשפטים קצין מטה משפטי לרישום מקרקעין ורישום חברות.

<אמי פלמור: אחת היחידות הפחות מטופחות שהיו למשרד לאורך שנים מכל מיני סיבות.

<אמי פלמור: יש שם עיכובים מאוד גדולים ברישומים ובכל מיני דברים מהסוג הזה, וגם כדי להבין את המורכבות של איך עושים רה-ארגון בתהליכים שעובדים שם, גם לצורך העניין הזה אנחנו מקבלים ייעוץ.

<אמי פלמור: זה הכל.

<אמי פלמור: אגב, את אומרת למה שמעת על זה רק היום?

<אמי פלמור: האיש עובד פה שנתיים.

<אמי פלמור: למה רק היום מישהו החליט לדבר על זה או חשב - - -

רויטל סויד: לא, תניחי רגע לעניין הזה.

<אמי פלמור: אף אחד לא הסתיר אותו.

<אמי פלמור: כלומר אדרבה, אני חושבת שהעובדה שלא מדובר באיזה משהו שנעשה בחדרי חדרים מעיד על זה שזה לא נעשה בלי שהיועץ המשפטי לממשלה או בפרקליט המדינה וכל הגורמים המקצועיים נמצאים כל אחד בתפקידו המסורתי, ולצד זה מותר לשרת המשפטים, כשהיא חושבת שיש תחום שהיא רוצה להעמיק בו - -

דב חנין: גברתי, אם אפשר להעיר הערה ולשאול שאלה?

סתיו שפיר: אבל כאן מדובר בתחום של משרד הביטחון.

<אמי פלמור: שניה, אני רוצה להגיד משהו: השעה 10:17 ואני צריכה לצאת מפה עוד רבע שעה.

<אמי פלמור: יש עוד כמה נושאים שהם רלוונטיים לציבור חוץ מהנושא הזה, שהוא כרגע - -

סתיו שפיר: אין בעיה, אנחנו נגיע אבל רק כדי לסגור את הנושא הזה, גם שלא ידעו שהם בכלל חברות ייעוץ, שזה עוד אחת מהשאלות בשקיפות, אחרת, לא קשורה: פה מדובר בתחום עיסוק מובהק של משרד הביטחון, שהוא זה שאמור לתת עליו - -

<אמי פלמור: העובדה ששר הביטחון הסמיך את שרת המשפטים לטפל מטעמו בדברים האלה, גם הדבר הזה נאמר, וגם שר הביטחון וגם שר המשפטים יאשרו את הדבר הזה.

<אמי פלמור: זה לא ברמת התשובה ששלחנו אלא זאת המציאות וגם יודעים את זה שהעובדה ששר הביטחון בחר לא לעסוק בזה, יכול להיות שבעולם אחר זאת היתה הכותרת:

<אמי פלמור: למה שר הביטחון מתנער מחובתו ומתפקידו להיות הבן אדם שאמור להיות מעורב בנושאים האלה ולוודא שמדיניות הממשלה או מדיניות מערכת הביטחון בנושא הזה תיושם.

סתיו שפיר: בהחלט שאלה מעניינת.

רויטל סויד: איפה בהנגשת המידע ובשקיפות אנחנו יכולים לראות, איפה אפשר למצוא אם יש עוד יועצים חיצוניים?

<אמי פלמור: בהתקשרויות.

רויטל סויד: מה זה בהתקשרויות?

<אמי פלמור: יש דוח התקשרויות שמפורסם.

<אמי פלמור: אגב ייעוץ, אנחנו מדברים המון ובגאווה רבה במשרד המשפטים על המהפכה שעשינו בטאבו.

<אמי פלמור: אני רוצה להגיד לכם שהאגף הזה שהיה באמת במצב לא טוב ובסטגנציה המון שנים ועם מנהלים שהיו מומחי ידע גדולים אבל פחות מנהלים, אלמלא היינו שוכרים את שירותיה של חברת "רותם", שבאה והיה לה את הפניות לשבת ולחקור את כל תהליכי העבודה ולהציע שינוי בתפיסה של המבנה ושל תהליכים מקוונים וכן הלאה, וכמובן התמזל מזלנו שהיו לנו את האפשרויות גם למנות מנהל חדש שהסתיימה הקדנציה, למנות מנהל חדש שהוא יותר ניהול "אוריינטד", שהיה שותף לכל התהליכים האלה אבל בלי ה"בוסט", והושקע בדבר הזה, שלא תתבלבלו, מאות אלפי שקלים.

סתיו שפיר: מה ההיקף בכלל של ייעוץ?

סתיו שפיר: הרבה משרדי ממשלה, וצריך להגיד שזו תופעה בעייתית ביותר שמשרדי ממשלה בתחום האסטרטגי והתכנון שם, אני לא מדברת על עניינים טכניים אלא עניינים שהם ממש בעומק של עבודת המשרד, משתמשים בחברות ייעוץ חיצוניות.

סתיו שפיר: הרבה מאוד פעמים חברות הייעוץ כבר לא עומדות בעומס שהמשרד נותן להם, והן שוכרות את הייעוץ של חברת ייעוץ נוספת.

סתיו שפיר: אז מה ההיקף של חברת ייעוץ בתחומי תוכן שאתם - -

<אמי פלמור: אז אני אגיד: אנחנו אחד המשרדים עם המטה היותר חזק שיש בממשלה.

<אמי פלמור: יש אצלנו אנשי מקצוע מעולים במגוון רחב של תחומים, ניתן לראות את זה כאן.

<אמי פלמור: כל הירוקים, זה המטה.

<אמי פלמור: הראנו שלסנגוריה הציבורית יש חמישה מחוזות ברחבי הארץ כדי להיכנס לפה.

<אמי פלמור: יש לנו אנשי מקצוע באמת מהשורה הראשונה אבל בסוף, כדי לעשות תהליך רה-ארגון ביחידה מורכבת – ניקח את הטאבו.

<אמי פלמור: הטאבו, יש לו עשרות יחידות ברחבי הארץ של רישום, הסדר ופיקוח.

סתיו שפיר: אני לא מדברת על ארגון, אני מדברת על תוכן.

סתיו שפיר: על החלפת המשרד בתוכן.

<אמי פלמור: לא, אבל אין החלפות.

סתיו שפיר: עלתה שאלה נוספת על המינויים לפני כן.

<אמי פלמור: אני רוצה להגיד משהו, אני אגיד את זה באמת בפתיחות המלאה:

<אמי פלמור: אם דווקא כשמסתכלים על המשרד שלנו מבינים עד כמה מורכב לנהל אותו.

<אמי פלמור: יש מגוון עצום של נושאים שנמצאים על השולחן.

<אמי פלמור: אני נורא מתגאה היום בטאבו אבל בעצם, כשאני מדברת על אגף שלא טופל המון שנים זה כאילו שאני מעבירה ביקורת מרומזת על קודמי, למה הם לא עסקו בזה.

<אמי פלמור: אבל קודמי עסקו בנושאים אחרים.

<אמי פלמור: כלומר, כל אחד בסוף בחר איקס נושאים שהוא יכול היה לקדם אותם, ואני יכולה להגיד על יועצים ארגוניים, שכל אחד שמגיע אלי ללשכה כדי לדבר אתי על המשרד אומר לי כדבר ראשון: את מבינה שאת מנהלת מפלצת?

<אמי פלמור: ואני אומרת: כן.

<אמי פלמור: אגב, בראש כל אחת מהיחידות האלה יש מנהל שכפוף אלי ישירות.

<אמי פלמור: אז התשובה היא כן, מדובר במפלצת.

<אמי פלמור: כדי להתוות באמת מדיניות ולהיכנס לעובי הקורה בפעילות של כל אחת מהיחידות האלה, צריך המון המון פניות.

<אמי פלמור: אצלנו, במקרה, היה משנה שפרש לפני חצי שנה או משהו כזה.

<אמי פלמור: אני יכולה להגיד לך שהוא היה בן אדם מצוין ונהדר, שמונה לפני שלושה מנכ"לים אבל בסגנון העבודה שלי, לי לא היתה כימיה אתו, אוקי?

<אמי פלמור: זה באמת אדם מעולה שעושה היום תפקיד מעולה במגזר הפרטי.

<אמי פלמור: אז - -

סתיו שפיר: אבל פה אנחנו מדברים על הליך ניהולי.

<אמי פלמור: שניה, אני רוצה להגיד: היכולת להביא עוד בעל תפקיד – אם באופן אמתי, לא נעים לי כי אנחנו כל פעם אנחנו חוזרים לדיונים האלה אז איך שהוא, זה תמיד מתחיל גם בדיון האישי שעובדה היא, ועל זה לא התקיים דיון בכנסת, שלא מעט שרים אולטרה-פוליטיים השאירו מנכ"לים שלא הם בחרו.

<אמי פלמור: וזה לא משנה, אני במקרה מנכ"לית שעובדת במשרד המשפטים כבר 21 שנה.

<אמי פלמור: התחלתי כפרקליטה, הייתי מנהלת מחלקת חנינות, בחרתי ציפי לבני, היו בחירות, חצי שנה הייתי תחת ראש הממשלה, הגיעה איילת שקד, אני לא חושבת שהיה בן אדם במשרד שחשב שאיילת שקד תשאיר אותי, וכבר אז היה לי שם של אדם שעובד מאוד קשה ושעשה דברים טובים במשרד.

<אמי פלמור: בכל זאת זה קרה.

<אמי פלמור: אף אחד לא עמד בכיכר העיר ומחא כפיים לאיילת שקד או ליריב לוין, שהשאיר את אמיר הלוי ויש עוד דוגמאות, או לבנט שהשאיר את מיכל כהן, שגם היא היתה עובדת מדינה המון שנים.

סתיו שפיר: אבל לא אמורים למחוא כפיים על הדבר הזה.

סתיו שפיר: כשיש מנכ"ל מצוין משאירים אותו בתפקיד.

סתיו שפיר: זה דבר שאנחנו אמורים לקבל כמובן מאליו כי הוא טוב.

סתיו שפיר: אנחנו לא אמורים להתרגל לעולם שבו הכל פוליטיקה.

<אמי פלמור: דווקא אני רוצה להגיד שזה לא מובן מאליו כי אני רוצה להגיד למשל שהשרה שקד נורא עסוקה למשל בטיוב הרגולציה ובצמצום הבירוקרטיה.

<אמי פלמור: יכול היה להיות מנכ"ל שאומר לה: תקשיבי, יש נושאים הרבה יותר דחופים על סדר היום, תעזבי אותך.

<אמי פלמור: אם אנחנו מסכימים לעובדה הבסיסית שיש מרחב שהוא לא פוליטי בכלל, של ניהול המשרדים.

<אמי פלמור: הוא לא פוליטי במובן - -

סתיו שפיר: אז למה הוא צריך להיות במשרת האמון כשאינו פוליטי?

<אמי פלמור: אני אסביר: כי במהלך הרגיל של הדברים, אם עכשיו אני אצא למכרז כדי למנות משנה, חבל שאנחנו לא יכולים לעשות את התרגיל הזה.

<אמי פלמור: אם אין לי מישהו מתאים מתוך המשרד, וזה יכול להיות, שהוא לאו דווקא מנהל, אז קודם כל מכרז פנימי ייקח לי כחודשיים וחצי.

<אמי פלמור: לאחר מכן, נצא למכרז פומבי.

<אמי פלמור: למכרז פומבי ייגשו עשרות אנשים כי זאת משרה מאוד מבוקשת, יהיו תהליכי מיון שיתמשכו.

<אמי פלמור: המכרז הפומבי במשרד יעיל כמו שלנו ייקח לפחות עוד ארבעה וחצי חודשים - -

סתיו שפיר: תייעלו את הליכי המכרזים.

<אמי פלמור: אז בגלל זה היתה צריכה להיות עוד רפורמה - -

סתיו שפיר: תפתחו אותם גם לאוכלוסייה יותר גדולה של אנשים.

סתיו שפיר: אבל תחשבי על עצמך רגע כמשפטנית צעירה במשרד, זה ענייני לחלוטין, זה לא עניין פוליטי.

סתיו שפיר: את משפטנית צעירה במשרד ואת חושבת על אופק ההתקדמות שלך, ואנחנו רוצים שהאנשים הכי טובים במדינה יבואו למגזר הציבורי.

סתיו שפיר: אבל היום מגיע בן אדם כזה ואומר: עכשיו אני מתחיל במשרד, אני לא מרוויח ממש הרבה כסף אבל גם אין לי ממש סיכוי להתקדם כי בסוף את התפקיד הבכיר ימנו במשרה של אמון.

סתיו שפיר: אני לא אוכל בכלל להגיע לזה.

<אמי פלמור: שאלה נהדרת, תודה לך על השאלה.

<אמי פלמור: תשאלי היום כל משפטן צעיר, עמרי היה מתמחה אצלנו, אני מאוד גאה בזה.

<אמי פלמור: כל משפטן צעיר, על מה הוא חולם בלוח הזה?

<אמי פלמור: הדבר האחרון שהוא יגיד לך שהוא חולם עליו בלוח הזה זה תפקיד המשנה.

<אמי פלמור: הוא חולם להיות נציב שוויון אנשים עם מוגבלות, הוא חולם להיות היועץ המשפטי לממשלה, הוא חולם להיות פרקליט מחוז.

דב חנין: אתם פשוט בונים אופק חדש של חלומות.

<אמי פלמור: היות ותפקיד ניהולי פרופר, עכשיו, אם את שואלת אותי, אני הלכתי במסלול לאורך הרבה מאוד שנים, שחיפש להתנסות בתפקידים ניהוליים.

<אמי פלמור: אני די חריגה, אוקי?

<אמי פלמור: חלק ניכר מהמנהלים, אני אגיד שבמשרד המשפטים בכלל קורס ניהול פרסה, התחיל לפני 10 שנים.

<אמי פלמור: אני לא רוצה לשבת פה ולהתחיל לחלק מחמאות וציונים אבל קודם כל, אם אני אראה לך, ואני מוכנה ללכת אתך על המנהלים שלנו, שכמעט את כולם יצא לי לשבת בוועדת איתור ולבחור אותם בשנים האחרונות.

<אמי פלמור: יש בהם תמהיל של אנשים, וחלק ניכר מהם תחת השרה שקד כשרת המשפטים.

<אמי פלמור: חלק ניכר מהם אנשים מעולים שצמחו בתוך המערכת, חלק הגיעו מהמגזר השלישי, חלק הגיעו מהמגזר העסקי.

<אמי פלמור: ככה זה קרה גם תחת אותו שלטון אולטרה-פוליטי - -

סתיו שפיר: זה לאר בטוח שאת, כמשפטנית מצטיינת שם היית מגיעה לתפקיד המנכ"לית אם היה ממונה לפניך משנה למנכ"ל והוא היה מוקפץ לתפקיד הזה.

<אמי פלמור: לא.

<אמי פלמור: קודם כל, למנות מנכ"ל זכותו של כל שר, בואו לא נתבלבל.

<אמי פלמור: בואו לא נשכח את הזכות הבסיסית הזאת.

<אמי פלמור: זכותו של כל שר למנות מנכ"ל כלבבו.

<אמי פלמור: איש אמונו, יד ימינו, אדם שעשה אתו כברת דרך פוליטית.

<אמי פלמור: אם הוא חושב שזה אדם שיצליח לנהל עבורו את המפלצת שהוא קיבל, כל שר והמפלצת שלו.

<אמי פלמור: עובדה היא, שהשרה שקד נתנה לי איזו שהיא תקופה שבה היא בחנה את כישורי.

<אמי פלמור: אני לא חושבת שהייתי הבחירה הטבעית שלה אבל אני כן חושבת שמשהיא נוכחה לדעת שזה גודל המשרד, אלה המשימות, וראתה שאנחנו רואות עין בעין בלא מעט נושאים מקצועיים, השאירה אותי בתפקיד.

סתיו שפיר: אנחנו מדברים על מה שכל שר היה עושה ולא שרת המשפטים.

<אמי פלמור: עכשיו אני רוצה להגיד, הסברתי את זה אתמול, אני לא זוכרת למי, מי הבן אדם שעשה אתי את המהפכה במשרד.

<אמי פלמור: הבן אדם שעשה אתי את המהפכה שאנחנו עשינו במשרד בשנים האחרונות הוא סמנכ"ל תכנון מדיניות ואסטרטגיה.

<אמי פלמור: התמזל מזלי שכשנכנסתי לתפקיד הזה, זה היה תפקיד שכבר נכשלו בו שני מכרזים, גם מכרז פנימי וגם מכרז פומבי.

<אמי פלמור: נבחר אדם במכרז פומבי והוא ויתר על התפקיד.

<אמי פלמור: היינו אמורים שוב לצאת למכרז פנימי, כשכבר ידענו שאין אף אחד בפנימי.

<אמי פלמור: אחרי שלושה מכרזים כאלה, אישרה הנציבות להביא אדם במילוי מקום.

<אמי פלמור: הבאתי במילוי מקום אדם שהכרתי 10 שנים לפני כן כי הוא היה עוזר ה-מנכ"ל שהיה במשרד המשפטים, אהרון אברמוביץ.

<אמי פלמור: הוא בינתיים היה מנכ"ל של חברת "קודקס", הוא עשה כמה תפקידים אבל הבאתי אותו מהיום למחר.

<אמי פלמור: אחרי שהוא הגיע יצא מכרז פומבי.

<אמי פלמור: אני רוצה להגיד לך שבמבחני ההערכה הוא היה בעל הציונים הגבוהים ביותר במכרז הפומבי.

<אמי פלמור: אלמלא הייתי יכולה להביא אותו – אני התחלתי ב-1 בפברואר 14, הוא התחיל את תפקידו ב-2 למאי, אני זוכרת את זה עד היום.

<אמי פלמור: קוראים לו אלדד קנטי.

<אמי פלמור: אם הוא לא היה מגיע אחרי שלושה חודשים, חלק ניכר מתהליכים של רה-ארגון שעשיתי במשרד לא הייתי יכולה לעשות.

<אמי פלמור: להגיד לך שאני חושבת שזה רע שבכל קדנציה יבואו מנכ"ל חזק ואיש אמון בעל תפקיד בכיר – ואני לא יודעת אם הסתכלתם על תנאי הסף.

<אמי פלמור: תנאי הסף הם קשים ביותר.

<אמי פלמור: הם לא מתפרשים.

<אמי פלמור: אין בהם שום הנחה, אין בהם שום קריצה, אין בהם שום עיגול פינות.

<אמי פלמור: אז אני מציעה להסתכל על הדברים האלה - -

דב חנין: אם אפשר הערה ושאלה, אני אעשה את זה מאוד קצר: בעניין שהוזכר פה של אותו יועץ מיוחד, מתעוררים שני נושאים שאני לא מבקש מגברתי כרגע להתייחס אליהם.

דב חנין: אני מניח שהוועדה אגב, גברתי יושבת הראש, תמשיכי לעסוק בנושא הזה ולבחון אותו.

דב חנין: שאלה אחת שמתעוררת היא שאלת ניגודי העניינים, אני לא מכיר איש.

דב חנין: לפי המפורסם מדובר באדם שנתן ייעוץ לגורם שיש לו עניין רב - -

<אמי פלמור: תשובה מידית ומהירה: הוא חתם על הסכם ניגוד עניינים שאושר על ידי היועץ המשפטי לממשלה ועל - -

דב חנין: אז גם אם חוזה ניגוד העניינים, ראוי שיעמוד לפנינו - - -

<אמי פלמור: הוא פורסם.

דב חנין: השאלה השנייה היא שאלת ההתנהלות.

דב חנין: כמובן זכותה של השרה, זכותו של שר לקבל ייעוץ אבל ייעוץ של השר הוא חלק מלשכת השר.

דב חנין: הוא לא אמור להיות חלק מהמנגנונים הפנימיים של עבודת המשרד.

דב חנין: אין לי מושג, יכול להיות שהדברים מתנהלים כך.

דב חנין: חובתו של שר לעבור על חומרים ולהביע הערות - -

<אמי פלמור: חובתו של שר.

דב חנין: חובתו של שר אבל זה צריך להיעשות לא בדרך שמערבבת את לשכתו של השר עם היחידות השונות שעובדות בתוך המשרד.

דב חנין: אינני יודע אם הדברים נעשים כך או נעשים אחרת, אני מפנה את הנושא לתשומת לבך.

דב חנין: והשאלה שלי בתחום אחר נוגעת ליחידה לחקירת שוטרים – יחידה שבה השיתוף הוא קריטי כי רמת האמון בחקירות השוטרים לא גבוהה, כפי שגברתי יודעת היטב מהעבודה הרבה והחשובה שעשיתי בענייני יוצאי אתיופיה.

<אמי פלמור: מסכימה אתך.

דב חנין: השאלה היא איך אנחנו מייצרים מנגנוני שקיפות טובים יותר בכל הנושא של חקירת שוטרים כדי שאנשים יודעים שצדק נעשה וגם נראה.

<אמי פלמור: נכון.

<אמי פלמור: קיבלנו על זה גם בדוח מבקר המדינה.

<אמי פלמור: אנחנו עוסקים בימים אלה, אני משיבה על איך לתת מידע יותר ברור לציבור לגבי תוצאות של - - - עבד כי ימלוך.

<אמי פלמור: כשיהיה לנו משהו להציג, אנחנו נציג אותו.

סתיו שפיר: אחד הדברים שביקשנו בנושא הזה כשעשינו דיון על אלימות שוטרים בוועדה זה גם פילוח דמוגרפי של הנפגעים על ידי שוטרים.

<אמי פלמור: אנחנו בזמנו עשינו עם זה איזו בדיקה ידנית עם סטודנטים כי אין רובריקה כזאת במערכות שלנו.

סתיו שפיר: בבקשה.

<עודד פריד: קודם כל ברכות לסתיו על המדד ולך על האופן המאוד מכובד שהצגת את הדברים.

<עודד פריד: 1.

<עודד פריד: האם יש לך הנחיה לכל הדרגים שהוצאת בנושא של תיעוד מפגשים, במיוחד עם צד חיצוני של המשרד?

<עודד פריד: במיוחד עם לוביסטים מסחריים או גופים מסחריים כיוון שאם אין תיעוד כזה, אז אין למעשה תועלת בחוק כיוון שאני מגיש בקשות מידע לשרים ואומרים לי: לא היה פרוטוקול, לא תועד, ומה שלא כתוב ומה שלא תועד, אנחנו לא צריכים להעביר לך.

<אמי פלמור: אתה מפתיע אותי, אין הנחיה כזאת כי זה בכלל לא חולף במוחי שעובדים שלנו - -

<קריאה: - - -

<אמי פלמור: קודם כל, השרה לא עובדת אצלי, אני מעדכנת.

<אמי פלמור: אני מקווה שזה לא הולך לקלקל - -

<עודד פריד: היא עובדת אצלנו.

<עודד פריד: אז אני אומר לך - -

דב חנין: היא אומרת שאתה יכול להוציא את ההנחיה.

<עודד פריד: אבל אין תוכן לחוק אם אין תיעוד.

<אמי פלמור: קודם כל, אני רוצה להגיד ששרת המשפטים היא מהשרות הבודדות שמפרסמת את היומן שלה.

<עודד פריד: אם אין תיעוד לפגישה אז יש לשער שאני לא יודע מה נדון שם.

<עודד פריד: ברכות לשרה על הפרסום.

<אמי פלמור: תודה.

<אמי פלמור: אני רק רוצה להגיד שגם אני כמנכ"לית ירקתי דם כדי לפרסם את היומן שלי כי הוא עמוס, עמוס, עמוס, יושבים פה העוזרים שלי ושאני אמרתי שצריך לפרסם אמרו לי: רגע, צריך להסתכל... זה לא עניין אף אחד.

<אמי פלמור: חוץ מאשר להציק - -

<עודד פריד: מקבל, רק בואי נחזור לנושא ההוא כי אין לנו זמן, נושאים של הנחיה.

סתיו שפיר: פרסום יומנים, אני לא מדברת עליך כמובן אבל פרסום יומנים לא תמיד מעיד שמה שפורסם ביומן, אין על זה אכיפה.

סתיו שפיר: מדובר בהנחיה כללית.

<עודד פריד: פורסם שהתחלתם לעבוד בתקופה של ציפי, השרים הגבילו את המפגשים בין פקידי ממשלה ללוביסטים ביחד עם משרד האוצר ונאמר שהתחלתם לעבוד על הנושא הספציפי הזה, שכמובן מאוד מהותי בכל הגזרה של חופש מידע והשפעה על מקבלי ההחלטות.

<אמי פלמור: אני לא מכירה את זה, אני אבדוק.

<אמי פלמור: אני באמת לא מכירה את התחום הזה.

סתיו שפיר: אני מבקשת גם - - - חנה, בבקשה.

<עודד פריד: זו פניה מ"כלכליסט".

<חנה אלעזר לגסה: קודם כל, אנחנו מודעים לך על ההקמה של היחידה למיגור הגזענות - אני מאגודת יהודי אתיופיה - למרות שהתנגדנו להקמתה בגלל שהיא עסקה רק בגזענות כלפי יוצאי אתיופיה, והיא קמה ומטפלת באמת בכל האוכלוסיות, ואנחנו מברכים על כך.

<חנה אלעזר לגסה: אבל יחד עם זאת, היינו רוצים לדעת מה הסמכויות של היחידה הזאת.

<חנה אלעזר לגסה: האם יש להם איזה שהן סמכויות משפטיות כי - -

<אמי פלמור: כן, יש לה סמכויות משמעותיות.

<אמי פלמור: קודם כל, אני לא יודעת אם הם כבר עלו לאתר של משרד המשפטים והיא תסביר שם גם את כל תחומי הפעילות שלה.

<אמי פלמור: יש לה סמכויות נרחבות.

<אמי פלמור: אני דוגלת בזה שהעולם לא מסתכם בסמכויות הפליליות, שכולם תמיד מתעניינים בהם.

<אמי פלמור: בכל התחומים שאני עוסקת בהם זה עובר כחוט השני.

<אמי פלמור: מיגור הגזענות, הפוליגמיה, הפללת לקוחות זנות - לא מאמינה בקידוש הכוח הפלילי.

<חנה אלעזר לגסה: יש כבר חוקים שקשורים בגזענות?

<אמי פלמור: יש לה קודם כל את סמכויות המעקב ודרישת הדין וחשבון כמו גם הסמכות לטפל בתלונות ולדרוש ממשרדי הממשלה השונים ומהגופים השונים לתת לה מענים.

<אמי פלמור: יש לה כוח מתוקף מעמדה ומיקומה במשרד המשפטים, בין העלאה של הנושאים לסדר היום, אם ראית, רק לאחרונה עיריית מעלה אדומים לא נתנה לילד להיכנס.

<אמי פלמור: מספיק שנכתב מכתב ופתאום התכנסה הוועדה ונמצא סידור לילד.

<חנה אלעזר לגסה: השאלה היא אם זה כל הסמכות שלה להוציא מכתבים, זה גם מה שהאגודה יכולה לעשות או אם יש לה סמכויות יותר חזקות של הרתעה, שיכולות לשנות ולהשפיע.

<אמי פלמור: אני אגיד: הבת שלי הקטנה נהגה תמיד להגיד, בלי להעליב, רק ידעת שהיא עומדת להגיד לך את הדברים הכי מביכים.

<אמי פלמור: בלי להעליב, ואני מעריכה מאוד את העבודה והמעמד של יחידה ממשלתית שיושבת בסמיכות ליועץ המשפטי לממשלה, שהיא חברת הנהלה יחד עם כל גורמי האכיפה במשרד המשפטים ונגישה אליהם, ויכולה להציב בפניהם את היעדים, את האתגרים, את המשימות, את הנושאים שאינם מטופלים ולהפוך את הדבר הזה לחלק מסדר היום שלהם, זה כוח משמעותי שלעולם לא יהיה לחברה האזרחית, וזה תפקידו.

<אמי פלמור: לא בכדי הוא יושב ישירות מתחתי.

<אמי פלמור: הוא יושב – אני גם אגיד לך יותר מזה:

<אמי פלמור: למרות צפיפות אוכלוסין מטורפת ברחוב צלאח א-דין, פינינו אנשים כדי שהוא יישב ברחוב צלאח א-דין, והיועץ המשפטי לממשלה ופרקליט המדינה יהיו קומה מעליו ובנגישות מידית, וכל אחד מהגורמים האלה א.

<אמי פלמור: יש לו סמכויות לעקוב אחרי המלצות.

<אמי פלמור: חלק מההמלצות עסקו בכתיבת הנחיות ליועץ חדשות, בהנחיות לפרקליטות, במעקב אחרי הגשת כתבי אישום ופרקטיקה שהיתה, שנמחק הסעיף של המניע הגזעני מכתבי אישום יוחזר, יש לו את כל הסמכויות האלה, ואני שמחה ששמתם לב שזה לא עוסק רק - -

סתיו שפיר: אגב, תזכיר החוק בעניין יוצאי אתיופיה ומימון התביעות, הייצוג שלהם בתביעות, שנמצא במשרד המשפטים, איפה זה עומד?

<אמי פלמור: קודם כל, האגף לסיוע משפטי, במושב הזה, עומדות לעבור התקנות אם אני לא טועה, החוק, שיאפשר ייצוג חינם בתביעות על רקע הפליה ושימוש במוצרים ושירותים.

<חנה אלעזר לגסה: בוועדה בראשותך, היתה המלצה להשוות הפליה גזענית להטרדה מינית.

<חנה אלעזר לגסה: האם זה משהו שהוא.

<חנה אלעזר לגסה: ..

<אמי פלמור: אני אגיד, אני מודה לך ששמת לב.

<אמי פלמור: זה היה המסר שלי לאורך כל הדרך, שבעצם המטרה היא שכמו שהטרדה מינית הפכה להיות כמו בימים אלה, ואני מתקפת את ההנחה הזאת, לדבר לא מקובל, לא לגיטימי, לא נורמטיבי, כך גם גזענות תהפוך לדבר לא לגיטימי, לא נורמטיבי, והמודלים האלה של ממונות על הטרדה מינית – בימים אלה מתמנים ממונים על מניעת גזענות והפליה במשרדי הממשלה השונים שאמורים גם לקבל תלונות וגם לייעץ למנכ"לים - -

<חנה אלעזר לגסה: אז זה אומר גם להשוות את העונשים?

<אמי פלמור: לא.

<אמי פלמור: שוב, את חוזרת לעולם העונשים.

<אמי פלמור: אני לא בעולם העונשים, אני בעולם השיח הציבורי.

<אמי פלמור: אני חייבת להגיד: אם אנחנו רוצים היום שאחת ההבטחות הגדולות של המחאה של יוצאי אתיופיה, ואני לא אומרת את זה כדי לסבר את האוזן: אם אנחנו רואים היום שדי במכתב, בכותרת בעיתון, וראינו את זה גם בשנתיים האחרונות, אני לא רוצה לחזור על דברים.

<אמי פלמור: מספיק שמישהו במסדר אומר לשוטרת משהו על צבע העור שלה או עירייה לא מאפשרת לילד להיכנס או מודעת דרושים שבה כתוב: לא מעוניינים ב...

<חנה אלעזר לגסה: נכון, יש מודעות גדולה יותר אבל בכל זאת.

<אמי פלמור: זה לא מודעות, זה משהו שמבחינה חברתית עובר תהליך של הוקעה.

<אמי פלמור: משהו שפעם היה מקובל, משהו שפעם עברנו עליו לסדר היום עובר תהליך חברתי של הוקעה.

<אמי פלמור: אני מציעה שלא נזלזל בתהליכים חברתיים גם אם הם לוקחים קצת יותר זמן.

<אמי פלמור: אני מאמינה גדולה בתהליכים חברתיים, לכן אנחנו גם תמיד עוסקים בחינוך בוועדות שאני עוסקת בהם.

<אמי פלמור: אני תמיד חושבת שתהליכים החינוכיים – אגב, ועדת ביטון בשילוב עם הוועדה שלי הטמיעה לתוך מערכת החינוך הישראלית גם את הסיפור בכלל של קהילת יוצאי אתיופיה כחלק מהגזענות כלפי - - - גם מהייחוס של סימני שאלה ביחס ליהדות ולחלק שלהם ביהדות של עם ישראל.

<אמי פלמור: התהליכים האלה לוקחים זמן, לא רואים שינוי מהיום למחר.

<אמי פלמור: והטרדה מינית, אני כל הזמן מדגימה את זה על עצמי, איך היה עבורי לשרת בצבא לפני 30 שנה ואיך נראה היום משרת בצבא.

<אמי פלמור: אז יש עדין הטרדות מיניות אבל היום כבר סגן אלוף לא מגיע לחיילת, היה לי שיער ארוך, ומלטף אותה מלמעלה ועד למטה.

<אמי פלמור: אני גזזתי את כל שערותיי במהלך השירות הצבאי שלי כי לא רציתי שימשיכו ללטף אותי כאילו מתוך התירוץ הזה של איזה שיער יפה יש לך.

<אמי פלמור: אז השתנו כמה דברים, אנחנו עדין לא בעולם מושלם.

סתיו שפיר: רק שאלה אחרונה, דניאל.

<אמי פלמור: ושירתי ב-8200, לא תגידו חס וחלילה באיזה מקום נידח עם אנשים שלא ידעו שמותר ואסור וכן הלאה.

<דניאל דושניצקי: אני ממש אקצר, אני אומר בראשי פרקים אבל קודם אני מצטרף לברכות וגם למינוי של הממונה במשרה מלאה.

<דניאל דושניצקי: הנושא של רשויות מקומיות – אני יודע שזה לא אצלכם אבל אני משער שלמשרד שלכם, בגלל שיש הכי הרבה עורכי דין או היחידה הממשלתית לחופש מידע, האם פועלים להחלת היחידה הממשלתית גם על הרשויות המקומיות?

<דניאל דושניצקי: זה משהו שהוא מאוד מאוד חשוב, והאם המשרד יכול לפעול יותר?

<דניאל דושניצקי: הדבר השני, שלא נראה שעלה בוועדה אבל זה נושא של הסדרי טיעון והסדרים מותנים, וכל הנושא שההסכמים האלה, ההסדרים האלה, לא מאפשרים לשקיפות או לפומביות הדיון, שזה גם סוג של שקיפות, בייחוד כשמדובר באישי ציבור, נבחרי ציבור, עובדי ציבור וכדומה, האם איפה שהוא זה נלקח בחשבון כשחותמים עם איש ציבור?

<אמי פלמור: אז אני אגיד: אני חושבת שקודם כל, ביחס לדברים האלה, היום הפרקליטות מודעת לחובה שלה לדברר את הדברים האלה ולהסביר אותם לציבור, בין השאר בסוגיות האלה של אמון הציבור, במהלכים שלה, ויש קושי גדול בכלל להבין הסדרי טיעון אבל מי שרואה את התמונה הכוללת הרבה פעמים אגב זכויות נפגעי עבירה ורצונם להימנע מדבר כזה או אחר.

<אמי פלמור: זה דבר אחד.

<אמי פלמור: ביחס לשאלה הקודמת שלך – שיח כזה מול השלטון המקומי מתקדם, אולי רבקי תעדכן עליו, הוא מתקדם בצעדים מאוד מאוד קטנים.

<אמי פלמור: אני חושבת שעצם העובדה שחילקנו פרסים בנושא של חופש מידע ושקיפות לרשויות מקומיות והעלינו על נס את אלה שכן עושות את זה ורצינו את זה, שרת המשפטים ואני כמי שעמד בראש הוועדה שבחרה את המועמדים, חיפשנו לתת את זה גם בשלטון המקומי כדי להראות עד כמה הדבר הזה הוא חשוב.

<אמי פלמור: התהליך הזה עדין לא מיטבי.

<אמי פלמור: אני נאלצת לצאת.

סתיו שפיר: רק עוד שאלה קטנה?

<אמי פלמור: לא, ממש מחכים לי לדבר הבא.

סתיו שפיר: אז אנחנו נוסיף את זה לסיכום.

סתיו שפיר: אנחנו נישאר גם עוד 20 דקות.

<אמי פלמור: אני רק רוצה להודות לעורכת דין מיכל טנא, שעשתה את התפקיד הזה במשך ארבע שנים.

<אמי פלמור: תפקיד לא פשוט, ועשתה אותו באמת בצורה המיטבית.

<אמי פלמור: אנחנו כמובן תמיד שואפים לשפר את עצמנו ולכן גם כיוון שהיא עשתה תפקיד נוסף, זה היה נוסף על תפקידה, כמו שאמרתי בתחילת דברי, מעתה יהיה בן אדם במשרה מלאה שיעסוק בדבר הזה, ואני אשמח לקבל הצעות ורעיונות על מקומות שבהם אתם חושבים שיש צורך בשקיפות.

סתיו שפיר: אז אני רק אסכם לפני שאת יוצאת: תודה רבה לך על ההשתתפות.

סתיו שפיר: אנחנו נמשיך פה עוד 20 דקות עם המשרד.

סתיו שפיר: נושאים שנבקש גם בסוף הוועדה אבל חשוב לנו לקבל את תשובתך לגביהם: שקיפות בוועדת שרים לחקיקה ובעיקר שקיפות של חוות הדעת המשפטיות והכלכליות, אנחנו מנסים להשיג.

סתיו שפיר: דיברנו על הרפורמה במינויים והליך המינויים - אנחנו נשמח לקבל את העמדה הרשמית של המשרד בעניין הזה.

סתיו שפיר: כמובן שכל הסיפור של נציבות שירות המדינה חייב להתעדכן, וגם יש לנו שאלות שאנחנו נוסיף אותן בסוף לגבי היחידה לחופש מידע והעצמאות שלה.

סתיו שפיר: תודה רבה לך ותודה רבה למשרד.

סתיו שפיר: איתן, תשאל עכשיו ונכניס את זה גם לשאלות.

<איתן עמרם: רציתי את ההתייחסות של המנכ"לית אבל אני אשאל בכל מקרה.

סתיו שפיר: היא תתייחס בכתב להמשך הדיון.

<איתן עמרם: במסגרת הפעולות שלי בלשכת עורכי הדין אני מקדם זכויות של אנשים עם מוגבלויות ועורכי דין בכללם.

<איתן עמרם: ב-2017 נרשמו למעלה מ-250 עורכי דין שמטפלים בזכויות.

<איתן עמרם: ביום חמישי קיימנו כנס בנושא נגישות.

<איתן עמרם: היום יש את חוק הנגישות ויש גם תקנות - - - אבל מה שעלה במסגרת הדיון בהשתתפות הנציב ורמ"י ומנהל בתי המשפט - עולה מצב שפשוט - - - יש חוסר מידע של מרבית השופטים בנושא החוק והתקנות מצד אחד.

<איתן עמרם: מצד שני, אין מספיק כוח לנציבות כדי לאכוף.

<איתן עמרם: אז אם הצלחנו להגיע לדברים כאלה טובים שיש בחוק בתקנות ותקנים, עכשיו אנחנו מגיעים לגשר אחר שלא ניתן לאכוף אותו.

<איתן עמרם: מצד שני, רואים בזכויות האלה כאילו שהן – פותרים אותן בקנס או באיזו שהיא התייחסות תואמת בסתם.

<איתן עמרם: אני חושב שזה כעיקרון מפספס את המטרה בצורה מאוד מאוד גורפת.

<איתן עמרם: אני חושב שאם מנהל בתי המשפט בשיתוף מציע הכשרה של העברת הידע או הכשרת השופטים מצד אחד, הנציבות תוכל להיעזר בעורכי דין מקצועיים על מנת לבצע את ה - - - כי היום יש צוואר בקבוק.

סתיו שפיר: אוקי, אנחנו נוסיף את זה לשאלות למשרד המשפטים.

סתיו שפיר: תודה.

סתיו שפיר: שתי שאלות נוספות של הוועדה, ותגידו לי מי מכם רוצה לענות על זה: תכניות העבודה - שלחנו לכם כבר לפני יותר מחודש בקשה לפרסם את הביצוע לתכנית העבודה.

סתיו שפיר: אנחנו לא נוגעים כאן בפרטי התכניות אבל ועדת השקיפות נאבקת על כך שלעבודות העבודה יתווסף גם הביצוע השנתי כי רק ככה אפשר לבדוק האם התכניות הן באמת תכניות אמתיות שעומדים בהן או תכניות שסתם נכתבו על הדף.

סתיו שפיר: עוד דבר שאנחנו שמים אליו לב בתכניות העבודה, ואנחנו עוסקים בזה עם כל המשרדים, זה איזה דברים לא נכנסו לתכנית העבודה.

סתיו שפיר: כלומר, דברים שכן הוצהרו כדבר שהמשרד אמור לעשות אבל נעלמו מתוך תכנית העבודה.

סתיו שפיר: מישהו פה יכול להשיב על זה?

<דרור יוסף: רק על העניין הראשון, שלא אנחנו ממציאים את תכנית העבודה - אני רוצה להגיד שזה התחיל - - - לא הראש של אמי.

<דרור יוסף: היינו בקשר עם עמרי מהצוות שלך, של הוועדה.

<דרור יוסף: בהתחלה קיבלנו - - - זה ממש טכני אז - - - ביקשנו מהם להציג את מדד השקיפות והמשרד, עם מצגת של 40 שקפים, יצג כל גורם מקצועי דרך המצגת הזאת - -

<קריאה: מצוין, אנחנו מאוד שמחים.

<דרור יוסף: אחר כך שאלו אותנו, יומיים או שלושה ימים לפני הוועדה אם הנחנו את תכניות העבודה.

<דרור יוסף: מה שקרה הוא שעשינו בירור, ומהוועדה שלחו לגורם לא נכון במשרד, שזה ממש עניין טכני.

<דרור יוסף: שלחו למתאמת של היועצים המשפטיים אצלנו במשרד כי מולה הם בדרך כלל עובדים.

<דרור יוסף: מזמינים אותם לדיונים.

<דרור יוסף: - - - זה העניין הזה.

<עמיר הרן: אני היועץ הבכיר של המנכ"לית.

<עמיר הרן: קודם כל, יש הנחיות כלליות של הממשלה.

<עמיר הרן: תמצית תכנית העבודה מתפרסמת בספר תכניות עבודה של הממשלה.

<עמיר הרן: נושא הבקרה של התמצית זה נושא נכון.

<עמיר הרן: אנחנו נבדוק את הנושא באופן כללי.

<עמיר הרן: צריך להגיד שמבחינת הסדר התקין של איך שזה עובד ביחסי ממשלה וכנסת, צריך להעיר שיש חובה שמתקיימת באופן כזה ואחר, שמשרד ושר מתייצב בפני הוועדה, לכל משרד יש ועדה מפקחת ואנחנו גם מתייצבים לפחות אחת לתקופה בפני ועדת החוקה.

<עמיר הרן: זה במפורש מוסדר בתקנון הפיקוח על תכנית העבודה ועל הביצוע התקציבי והמנהלי של המשרד.

<עמיר הרן: אז יש מנגנון כזה ספציפי שאמור להיות בכנסת.

<עמיר הרן: לדעתי, זה הכיוון הנכון שהמשרד יציג את התכנית בהקשר המלא שלו.

<עמיר הרן: הדבר השלישי – מה שלא נכנס - -

סתיו שפיר: לא הבנתי את הטענה.

סתיו שפיר: הביצוע של התכנית צריך להיות גם שקוף לציבור.

<עמיר הרן: נכון, אמרתי.

<עמיר הרן: אני לא יודע אם זה מתפרסם, צריך לבדוק את זה.

סתיו שפיר: זו בדיוק השאלה של ועדת השקיפות.

סתיו שפיר: ועדת השקיפות עוסקת בשקיפות משרדי הממשלה.

סתיו שפיר: אנחנו עוסקים במשרדי הממשלה בכלל, בכל משרדי הממשלה.

סתיו שפיר: לתוך המרתון הזה מגיעים כל מנכ"לי משרדי הממשלה לדווח על השקיפות של המשרד.

סתיו שפיר: זה התפקיד של הוועדה וזה תחום העיסוק שלה.

סתיו שפיר: אם אתם לא מפרסמים את הביצוע לתכנית העבודה שלכם, אי פרסום, היעדר שקיפות, זה בתחומי הסמכות של ועדת השקיפות.

סתיו שפיר: אנחנו הבנו שפניתם ליועץ המשפטי של הכנסת והתלוננתם על כך שאנחנו בכלל ביקשנו מכם את הפרסום של ביצוע תכניות העבודה.

סתיו שפיר: טענתם שזה מחוץ לסמכותנו אז אנחנו מנסים להבין - -

<עמיר הרן: אז אני אסביר: דבר אחד, מבחינת התייצבות של מנכ"ל לדווח על כל ביצוע תכנית העבודה ולהיכנס לפרטי תכנית העבודה, זה מה שהובן ממה שאתם ביקשתם.

סתיו שפיר: לא, לא.

סתיו שפיר: פרסום הביצוע של תכניות העבודה.

<עמיר הרן: אז אני אבדוק ואתן תשובה.

סתיו שפיר: תבדוק מה?

<עמיר הרן: אני אבדוק מול אגף תכנון המדיניות, מה המדיניות של משרד ראש הממשלה ואנחנו נבדוק שהתכנית שאנחנו מפרסמים לציבור, יתפרסו גם המדדים.

סתיו שפיר: הביצוע לא התפרסם, בגלל זה ביקשנו אותו.

סתיו שפיר: אנחנו עוקבים אחר הדבר הזה, קיימנו כאן בדיון כבר מספר דיונים עם כל משרדי הממשלה על פרסום תכניות עבודה, אחר כך התקדמנו לפרסום ביצועים של תכניות עבודה.

סתיו שפיר: יש למעקב של הציבור משמעות אדירה על היכולת לוודא שתכניות עבודה אכן מתבצעות, ולוודא שתכניות העבודה אכן גם מעניקות מספיק.

סתיו שפיר: אני אתן לך דוגמה: בדיון למשרד הרווחה הסתבר שהיו כמה נושאים שלא נכנסו לתוך תכנית העבודה, שהם מאוד חשובים לציבור.

סתיו שפיר: חלק מהם היו למשל בתחומי אנשים עם מוגבלות ודנו בהם בדיון, מדוע הם חסרים?

סתיו שפיר: מדוע הביצוע חסר?

סתיו שפיר: אלה דברים שהם נורא חשובים על מנת שמרדי הממשלה יפעלו בצורה תקינה.

<עמיר הרן: אני חושב שבהקשר הזה המשרד מפרסם את המטרות הכלליות, שזה כן מפורסם ואפשר לקיים דיון על זה בכל מקום.

<עמיר הרן: מה כן נכנס ומה לא נכנס, תכניות העבודה מתפרסמות בספר תכניות העבודה וכל אחד מוזמן להעיר עליהן.

<עמיר הרן: לכן, התהליך של גיבוש תכנית העבודה במבנה ארגוני כזה, כמו שראיתם את התהליך הארוך רב-שנתי, הרבה פעמים נשארים מבחוץ בעיקר דברים שמתועדפים מבחינה תקציבית.

<עמיר הרן: כלומר, בסוף זה מעטה שלם.

<עמיר הרן: בגלל גם נכון שיתקיים על זה דיון ממוקד שזה גם סדרי עדיפות תקציביים וכל העולם הזה של מה שנכנס ולא נכנס, הוא נושא שלם שנדון בוועדה המפקחת.

<עמיר הרן: זו היתה ההערה היחידה שלנו למען הסדר הטוב של העבודה, שיש דיווח ששר מתייצב בפני הכנסת ומדווח על תכנית העבודה - - -

סתיו שפיר: אין מחלוקת על זה, ואני חייבת לומר שאין משמעות לכך ששר מגיע לוועדה המפקחת אם התכניות לא פורסמו כי אז השר מגיע, מציג איזו שהיא מצגת וקשה מאוד לעקוב אחריה.

<עמיר הרן: אני לא חושב שיש בעיה לפרסם את המטרות.

<איתי עצמון: אבל נושא המידע ואיכות המידע שמתפרסם, זה בהחלט בתחום ענייניה של הוועדה.

<איתי עצמון: אנחנו לא נעסוק בעומס בבתי משפט או בכוח אדם לפרקליטות המדינה אבל המידע ואיכות המידע ואיזה מידע נגיש לציבור, זה תחום מובהק של הוועדה הזאת.

<עמיר הרן: מתפרסמת כרגע תכנית העבודה, תמצית שכוללת עשרות משימות - -

סתיו שפיר: כן, כן, אנחנו מכירים.

סתיו שפיר: אנחנו מדברים על הביצוע שלהם.

<עמיר הרן: - - - דברים שעל סדר יומו של משרד המשפטים ואיך הם מתחברים למטרות הממשלתיות והמשרדיות שמטילה שרת המשפטים.

סתיו שפיר: בסדר.

סתיו שפיר: שאלה נוספת שקיבלנו: בדוח המבקר ממאי 2015 נקבע שממשלות זרות, גופים ציבוריים ואנשי עסקים מימנו נסיעות של ראש הממשלה ומשפחתו.

סתיו שפיר: המבקר העביר חומרים בנושא הזה וגם קבע שמשרד המשפטים צריך לפרסם הנחיה בעניין של נסיעות שרים וסגניהם במימון שלא ממשלתי.

<עמיר הרן: על זה אני לא יודע להשיב.

סתיו שפיר: מישהו מהמשרד יודע להשיב על זה, איפה זה עומד?

<קריאות: לא.

סתיו שפיר: אז האם פורסמה הנחיה והאם היה שר או סגן שר שנסע במימון פרטי ואיך הדבר הזה נעשה מאז?

סתיו שפיר: שאלות נוספות?

<אורי נרוב: אני מהמרכז הרפורמי לדת ומדינה, עורך דין.

<אורי נרוב: רציתי להפנות, למרות שאמי כבר לא פה, שני עניינים: 1.

<אורי נרוב: למרות שאמי אמרה שהשרה לא עובדת אצלה אבל זה משהו שמצוי בסמכותה של השרה בנושא דין משמעתי של רבני ערים.

<אורי נרוב: הסמכות של שרת המשפטים היא להגיש קובלנות כנגד רבני ערים שהם מתבטאים בצורה אינה נאותה, שהם מסיתים, מה שקורה בצורה מאוד מאוד רחבה.

<אורי נרוב: אנחנו מגישים המון פניות בעניינים האלה למשרד המשפטים.

<אורי נרוב: רוב הפניות שלנו לא נענות בכלל, ואם הן נענות, הן נענות והן לא נדונות.

<אורי נרוב: זאת אומרת, אין שום דבר כזה.

<אורי נרוב: בישיבה של הוועדה לביקורת המדינה שהיתה במרץ 2017, נציגי משרד המשפטים אמרו שיש איזו שהיא ועדה שדנה בכל הנושא של שינוי הדין המשמעתי.

<אורי נרוב: זאת אומרת, היא אמרה שאוטוטו צריך להתפרסם, אנחנו כבר ממש בקצה אבל הוועדה הזאת עד היום לא הגיע את המסקנות.

<אורי נרוב: אנחנו לא ראינו שום שינוי בנושא הדין המשמעתי ורבני ערים.

<אורי נרוב: היינו מבקשים לדעת מה קורה עם זה?

<דרור יוסף: יש לך את שם הוועדה?

<דרור יוסף: אנחנו נבדוק את זה.

<אורי נרוב: זה הוועדה לענייני ביקורת המדינה ממרץ 2017.

<אורי נרוב: נושא שני שהייתי רוצה לדבר עליו זה עניין של ההסתה לגזענות והסתה לאלימות ברשת.

<אורי נרוב: כפי שידוע לכם, זה עבירות שכדי להגיש בהן כתב אישום ולפתוח בחקירה נדרש אישור של היועץ המשפטי לממשלה.

<אורי נרוב: המרכז הרפורמי לדת ומדינה עוקב אחרי ביטויים כאלה ברשת ואנחנו פונים פניות רבות מאוד ליועץ המשפטי לממשלה.

<אורי נרוב: רוב הפניות נענות במענה מאוד לאקוני, שהעניינים הועברו לגוף הספציפי שאמון על העניינים האלה בפרקליטות המדינה לעניינים מיוחדים, ואנחנו לא שומעים מאז המענה הזה שום דבר.

<אורי נרוב: המענה הקדום ביותר שנמצא עדין בטיפול של משרד המשפטים ממרץ 2016, של פרקליטות המדינה, סליחה.

<אורי נרוב: אני יודע שיש מדיניות מאוד מאוד מצמצמת של היועץ המשפטי לממשלה בכל מה שקשור בהגשת כתבי אישום בנושא העבירות האלה אבל הייתי רוצה לדעת כמה זמן לוקח לחקור?

<אורי נרוב: למה אנחנו לא מקבלים תשובה, כן או לא?

<אורי נרוב: מה הלו"ז שאנחנו צריכים לצפות לו בעניינים האלה?

<עמיר הרן: אנחנו יודעים באופן כללי שהנושא של הרשת ושל - - - ברשת, המשרד השקיע בו משאבים רבים.

<עמיר הרן: יש גם יחידת סייבר בפרקליטות המדינה בהקשר של האיתור וההתמודדות עם העולם הזה.

<עמיר הרן: לגופם של עניינים ופניות אני לא יכול להשיב אבל אני יכול לבדוק את זה.

סתיו שפיר: שאלה אחרונה.

<עודד פריד: אני מבין שאתה עוזר המנכ"ל.

<עודד פריד: כך - הנושא של עוזרי השרה ועוזרים בכלל של חברי כנסת, האם הם מנהלים אצלכם יומן פגישות?

<עודד פריד: כלומר, יש חשיבות ליומן השרה אבל האמן לי, הרבה פעמים החשיבות גבוהה יותר מעם מי נפגש העוזר שלה.

<עודד פריד: הרבה פעמים הגשנו בקשות ואמרו לנו שלא מנוהל יומן כזה.

<עודד פריד: אז השאלה היא אם אצלכם כן מנוהלים יומנים של העוזרים לשרים או שלך?

<עודד פריד: לך יש יומן עצמאי?

<עמיר הרן: זו שאלה פרטנית, צריך לבדוק את זה.

<עמיר הרן: פחות או יותר, היומן שלי באופן אישי צמוד ליומן של המנכ"לית.

<עמיר הרן: יש לי מעט מאוד פגישות שהן לא ביומן שלה.

<עמיר הרן: אין איזה ישות עצמאית יותר מדי מעניינת.

<עודד פריד: "מעניינת" זה מה שאנחנו קובעים.

<עמיר הרן: לא, במובן של - - - ושיש יומן, אבל זה עניין פרטני של כל אחד, של איך שהוא מתנהל.

<עודד פריד: האם ניתן להוציא הנחיה כזאת לנהל יומן כשאתה מנהל פגישות ללא הח"כ, שרה וכולי כיוון שלפגישות האלה הרבה פעמים לגורמים מסוימים יש חשיבות מכרעת לגבי ההחלטה של שרה וחברי כנסת והמידע שמועבר אליהם?

<עמיר הרן: לא נתקלתי בשאלה הזאת.

<עמיר הרן: מן הסתם, יהיה אפשר לגבש מדיניות.

<עמיר הרן: אני לא מכיר מדיניות בנושא הזה.

<עמיר הרן: כל אחד מתנהל כפי שהוא מתנהל בלשכתו וענייניו.

<עמיר הרן: לא בדקתי את זה אף פעם.

סתיו שפיר: עם כל הנושא של לוביסטים ומפגש עם בעלי עניין, אני אכניס לתוך הקטגוריה של לוביסטים לא רק את מי שרשומים כלוביסטים אלא גם אנשים שאינם רשומים כלוביסטים אבל עוסקים בפועל בעבודת לובי, וכולנו יודעים למה הכוונה.

סתיו שפיר: ההגדרה של לוביסטים, כפי שהיא מוגדרת בכנסת, היא הגדרה מאוד מצמצמת של הסוגיה הזאת.

סתיו שפיר: לגבי כל העניין הזה יש משמעות להנחיות שיוצאות מהמשרד לגבי כל עובדי המשרד, בעיקר לעובדים הבכירים שבהם, וזה קרה כבר בעבר במשרד האוצר לפרקי זמן קצובים ובמשרדים אחרים וראוי גם שבמשרד המשפטים זה יקרה.

סתיו שפיר: מילה אחרונה מרבקי דבש.

<רבקי דב"ש: אנחנו בדיון שני כאן, ואני אומרת בעיקר לחברי החברה האזרחית, שנשארו נציגים מעטים ממנה:

<רבקי דב"ש: בעיניי זה מפגשים מאוד חשובים שבאמת מזמנים לפה את מנכ"לי המשרדים ואת האנשים שעוסקים בשקיפות, ובאמת הייתי שמחה – כלומר, אנחנו מתעסקים ומוציאים דוח שנתי אבל כן הייתי שמחה אם אתם תייחדו את השאלות שלכם.

<רבקי דב"ש: כלומר, יושבת מנכ"לית משרד המשפטים או כל מנכ"ל אחר לצורך העניין, ואין ספק שיש המון נושאים שמעניינים שלא קשורים לשחיתות, וזה מקום של מפגש שלא קיים בדרך אחרת.

<רבקי דב"ש: כן, אני אומרת בתור ראש היחידה לחופש המידע שהייתי שמחה אם כן ננצל את השעה, שעה וחצי האלה שמנכ"לים מתפנים, שזה באמת זמן מאוד יקר, להראות שגם לנו, זו הציפייה שלי, הנושא שחשוב ועל המוקד הוא הנושא על שקיפות.

<רבקי דב"ש: בכל משרד יש כל כך מה לדבר ומה לעסוק בשקיפות, ופה זה באמת הבמה של הארגונים לבוא ולשקף.

<רבקי דב"ש: כלומר, המשרד מציג איך הוא אבל הארגונים מציגים מה מציק, ולי אני מודה שקצת חבל וכתבתי את זה גם לעמרי מהוועדה, שכאילו אנחנו גולשים לנושאים שהם מרתקים וחשובים ונמצאים על סדר יומה של הממשלה, והנושא של השקיפות שגם ככה הולך ונדחק, לפעמים עוד חלק ניטל ממנו, והייתי שמחה מאוד - -

סתיו שפיר: צודקת, אנחנו מסכימים.

סתיו שפיר: תודה שאת מגינה גם בשם הוועדה.

סתיו שפיר: בהחלט יש הרבה נושאים שנמצאים על הפרק אבל נושא של שקיפות הוא נושא מאוד מאוד רחב.

סתיו שפיר: לוביסטים ועבודת הלוביסטים זה עמוק בתוך עולם השקיפות.

סתיו שפיר: פרסום הסכמי ניגודי עניינים – עמוק בתוך עולם השקיפות, וועדת השקיפות ביחד עם משרד המשפטים הגיעה גם להתקדמות גדולה בעניין הזה.

סתיו שפיר: התקשרויות והעסקת חברות חיצוניות הרבה פעמים בפטור ממכרז – עמוק בתוך עולמות השקיפות.

סתיו שפיר: כלומר, זה עולם מאוד מאוד רחב שיש בו הרבה דברים ובאמת אנחנו כמובן הצענו לנציגי הציבור לבוא ולשאול שאלות שעליהם הם לא קיבלו תשובה מהמשרד, וזה מאוד מאוד חשוב.

סתיו שפיר: אני מקבלת את ההערה הנכונה של רבקי על כך שכדאי להתמקד בסוגיה הזאת שהיא כל כך רחבה, בעיקר בהקשר של משרד המשפטים.

סתיו שפיר: אני רוצה לסכם את הדיון – מה?

סתיו שפיר: ממש?

<עודד פריד: תמיד את מכירה אותי מקטע של התנגחות בדרך כלל.

<עודד פריד: אז יש לי כאן הזדמנות לתת מחמאה גם לרבקי - -

<רבקי דב"ש: אני באתי לפה לא כמשרד המשפטים, שכחתי להגיד את זה.

<עודד פריד: - - וגם לנציגים שיושבים פה, ובמיוחד לך על המהפכה מהקמת הוועדה המסוימת הזאת ועד המדד, הפרויקט של המדד.

<עודד פריד: כמנכ"ל העמותה לדמוקרטיה מתקדמת לא יוצא לי הרבה להיות פה כי זה בהתנדבות כל יום כזה, כלומר על חשבוני, אז אני נפעם לגבי ההתקדמות של המהפכה הזאת שהוא הרבה בזכותך.

סתיו שפיר: תודה רבה.

סתיו שפיר: ובזכותך ובזכות הרבה אנשים טובים.

סתיו שפיר: זו מהפכה שהחברה האזרחית מובילה אותה כבר הרבה שנים וזו עצמה רבה.

סתיו שפיר: אז אנחנו נסכם אתה דיון הזה: אני גם רוצה להודות לכם מאוד, למשרד המשפטים.

סתיו שפיר: אתם עשיתם עבודה מאוד משמעותית גם בהצגת המצגת הזו של מדד השקיפות.

סתיו שפיר: אנחנו גאים לראות את העבודה הזאת שמגיעה ממש מכל האגפים של המשרד ומראה נכונות לשים את הנושא הזה במוקד.

סתיו שפיר: על הבנה של נושא השקיפות שקשור באופן הדוק לאמון הציבור.

סתיו שפיר: אנחנו כבר למדנו כאן שאיפה שאין שקיפות יש שחיתות.

סתיו שפיר: אנחנו יודעים היום שחלק מתפקידנו, נוסף לתפקידנו האחרים גם כאן בכנסת וגם בממשלה, זה לייצר יותר שקיפות על מנת לקרב את הציבור לעשיה הציבורית, להראות שהעשייה הציבורית יכולה להיות פתוחה, נגישה, פועלת באמת למען הציבור, וככזו שפועלת למען הציבור היא גם פתוח לציבור מהתחלה ועד הסוף, ולציבור יש את הזכות הבסיסית הזאת לידע ולהחלטות שמקבלים משרדי הממשלה ונציגי הציבור בשמו.

סתיו שפיר: שמענו בדיון החשוב הזה את עורכת הדין אמי פלמור, מנכ"לית המשרד, שהציגה את פועלו של משרד המשפטים על הנגשת המידע.

סתיו שפיר: בהחלט ניכר שהמשרד, עם התמיכה וההכוונה של היחידה הממשלתית לחופש המידע בראשותה של רבקי דב"ש עשתה ועדין עושה כברת דרך.

סתיו שפיר: יחד עם זאת, הוועדה דורשת ממשרד המשפטים כמו מיתר משרדי הממשלה שתכנית העבודה המלאה שלכם תפורסם ותונגש לציבור הרחב.

סתיו שפיר: לדעת הוועדה הדיווח של משרד הממשלה על הביצועים שלו הם מחויבות ראשונה במעלה של הממשלה כלפי אזרחי המדינה.

סתיו שפיר: ועדת השקיפות קידמה בשנתיים האחרונות לא מעט נושאים בתחום השקיפות ביחד עם השותפים שלנו בממשלה ובארגוני החברה האזרחית.

סתיו שפיר: לפני מספר שנים אף אחד לא דמיין שכמעט כל התקשרויות הממשלה יתפרסמו בכל רבעון.

סתיו שפיר: תכניות העבודה קודמו לא מעט בזכות שיתוף הפעולה שלנו ביחד עם משרד ראש הממשלה.

סתיו שפיר: באותה מידה הוועדה תוודא שכל ביצועי המשרדים יפורסמו לציבור שיוכל למדוד את הממשלה, שהיא נאמנה של הציבור.

סתיו שפיר: נוסף על תכניות העבודה יש את סוגיית חוות הדעת המשפטית שמגיש המשרד לוועדת השרים לחקיקה.

סתיו שפיר: הנושא הזה חשוב גם לחברי הכנסת כדי שנדע לשפר את הצעות החוק להבא וגם כדי שנוכל להבין למה הצעת חוק כזו התקבלה או לא התקבלה.

סתיו שפיר: אני חייבת לומר משהו שלא רציתי להאריך בזמן הדיון: הרבה פעמים יצא לי שהגשתי הצעת חוק, הבאתי אותה, ואני לא ממגישי הצעות החוק המרובים.

סתיו שפיר: אני מגישה הצעות חוק אחרי שאנחנו עושים עבודה מאוד מעמיקה.

סתיו שפיר: מספר מצומצם וממוקד של הצעות חוק בכל מושב.

סתיו שפיר: אני לא רוצה להציף את המערכת בחקיקה.

סתיו שפיר: אני עושה זאת כשהדברים האלה באמת חשובים ונוגעים לעבודה משמעותית.

סתיו שפיר: לא מעט פעמים הצלחתי להשיג ולדבר עם היועץ המשפטי שכתב את חוות הדעת המשפטית על הצעת החוק שלי אבל התבקשתי לא לדווח על חוות הדעת המשפטית החוצה לציבור.

סתיו שפיר: ממש כך.

סתיו שפיר: כאילו יש איזו סודיות גדולה מהי העמדה המשפטית של הממשלה להצעת חוק שאני הגשתי ושהממשלה אמורה להצביע עליה.

סתיו שפיר: זה מופרך לחלוטין.

סתיו שפיר: הצעת חוק שהגשתי עומדת להחלטתם של השרים.

סתיו שפיר: השרים אמורים להצביע ולהחליט אם היא כן תעבור או לא תעבור, עשרות אלפי, לפעמים מיליוני אזרחים יושפעו מההצעה הזאת אבל אין לנו זכות לדעת ואין לציבור זכות לדעת מה היתה העמדה המשפטית של המשרד ושתקבע האם היא תעבור או לא תעבור?

סתיו שפיר: זה מופרך.

סתיו שפיר: ולכן, אנחנו ממליצים שכל העמדות המשפטיות יפורסמו.

סתיו שפיר: ככה זה גם יחייב עמדות מעמיקות ורציניות מצד הממשלה.

סתיו שפיר: כנ"ל לגבי עמדות כלכליות, גם פה היו לא מעט טעויות.

סתיו שפיר: לפעמים נמסר לנו שעלויות של הצעה כזו או אחרת הם X בשעה שהעלויות היו Y וכדומה.

סתיו שפיר: ככה תהיה עבודה מקצועית.

סתיו שפיר: מי שבאמת מאמין בהפיכת המסלול החקיקתי ליותר יעיל ויותר נכון חייב לדרוש בפרסום כל חוות הדעת הללו, וכמובן בפרסום ההצבעות של השרים בממשלה, שאין שום הצדקה לכך שהם לא יפורסמו.

סתיו שפיר: אנחנו נבקש ממשרד המשפטים להעביר לידי הוועדה את ההתייחסות בתוך 30 יום בנושאים הבאים: קודם כל, רשימה של כל היועצים החיצוניים בחלוקה לייעוץ, שהוא ייעוץ תכני.

סתיו שפיר: כלומר, ייעוץ ממש אסטרטגי או ייעוץ תכני בתוך תחומי העיסוק של המשרד, ויועצים חיצוניים בייעוץ כללי.

סתיו שפיר: אלה מהם נלקחו במכרז, מי בפטור ממכרז וכדומה.

<עודד פריד: ואיזה סכומים.

סתיו שפיר: וסכומי ההתקשרויות כמובן.

סתיו שפיר: חוות הדעת של המשרד על חוק הריכוזיות וכיצד הוא עומד בתכליות שהוגדרו לו, זו גם אחת הבקשות שלחנו מראש, ועמדת המשרד על נושא פרסום חוות הדעת של הצעות החוק בוועדת השרים לענייני חקיקה ופרסום הביצוע של תכניות העבודה כפי שהתבקשתם.

סתיו שפיר: היו עוד כמה דברים שעלו במהלך הדיון, אני מקווה שרשמתם לעצמכם ונשמח לקבל עליהם גם את התשובות.

סתיו שפיר: אנחנו גם נוציא לכם סיכום מסודר.

סתיו שפיר: המון המון תודה, ושיהיה מושב חורף מוצלח ויעיל לכולנו.

סתיו שפיר: הישיבה נעולה.